Fylgiskjal reglugerðar um bókhald, fjárhagsáætlanir og ársreikninga sveitarfélaga.

**Fylgiskjal II**

**um upplýsingaveitu og tvílyklun.**

1. gr.

*Gagnagrunnur um flokkun og greiningu í bókhaldi og reikningsskil sveitarfélaga.*

Sveitarfélög skulu skila upplýsingum rafrænt í gagnagrunn hjá Hagstofu Íslands, samkvæmt fyrirmælum í þessum viðauka vegna samantektar og kynningar á fjárhagslegri afkomu sveitarfélaga og hins opinbera í heild, gerð þjóðhagsreikninga og eftirlits með fjármálum sveitarfélaga og til að bera saman fjárhagsupplýsingar þeirra. Gagnagrunnurinn tekur á (1) ársuppgjöri sveitarfélaga, bæði bráðabirgðatölum og lokauppgjöri, (2) ársfjórðungsuppgjöri og (3) fjárhagsáætlunum, bæði til skemmri og lengri tíma.

Sveitarfélög skulu flokka fjárhagsupplýsingar sínar í samræmi við fyrirmæli í viðauka þessum og senda þær í gagnagrunn hjá Hagstofu Íslands.

9. gr. sýnir málaflokkagreiningu á fjárhagsupplýsingum sveitarfélaga sem kallað er eftir, en hún er byggð á COFOG staðli Sameinuðu þjóðanna frá 1999 (e. Classification of Functions of Government).

10. gr. sýnir hagræna flokkun eða greiningu á fjárhagsupplýsingum sveitarfélaga samkvæmt GFS staðli Alþjóðagjaldeyrissjóðsins frá 2001 og Hagstofu Evrópusambandsins (e. Government Finance Statistics).

2. gr.

*Hugtakalisti.*

|  |  |
| --- | --- |
| A-hluti | Sveitarsjóður, þ.e. aðalsjóður sveitarfélags auk annarra sjóða og stofnana er sinna starfsemi sem að hluta eða öllu leyti er fjármögnuð af skatttekjum. |
| B-hluti | Stofnanir sveitarfélaga, fyrirtæki og aðrar rekstrareiningar sem að hálfu eða meiri hluta eru í eigu sveitarfélaga og eru reknar sem fjárhagslega sjálfstæðar einingar. |
| Rekstrareining | Bókhaldslega aðskilinn starfsemisþáttur í sveitarfélagi, hvort sem um er að ræða fjárhagslega sjálfstæða einingu eða ekki. |
| Þjónustueining | Rekstrareining sem að hluta eða að öllu leyti er fjármögnuð með þjónustugjöldum. |
| Stofnanir sveitarfélaga | Rekstrareiningar sem að öllu jöfnu falla undir A-hluta. |
| Fyrirtæki sveitarfélaga | Fjárhagslega sjálfstæðar rekstrareiningar sem falla undir B-hluta. |
| COFOG | Málaflokkasundurliðun (e. Classification of Functions of Government). |
| Deild | Greining á verkefnum sveitarfélaga. |
| Stofnun | Sama og deild nema stofnun innifelur samrekstur 2ja eða fleiri deilda sem skipt er upp í upplýsingaveitu en ekki í bókhaldi sveitarfélags. |
| GFS | Hagræn sundurliðun (e. Government Finance Statistics). |

3. gr.

*Almennt um söfnun upplýsinga.*

　**1 Upplýsingaveita**

Upplýsingaveita sveitarfélaga er gagnagrunnur sem vistaður er hjá Hagstofu Íslands. Eignaraðilar að veitunni eru innanríkisráðuneytið, Hagstofa Íslands og Samband íslenskra sveitarfélaga. Upplýsingaveitan lýtur einum stjórnskipuðum fulltrúa hvers eignaraðila. Stjórn hefur yfirumsjón með veitunni, stýrir aðgangi og vinnslu upplýsinga úr grunninum.

Gögn í upplýsingaveitu eru fjárhagsupplýsingar sem safnað er frá öllum sveitarfélögum landsins með rafrænum hætti. Sveitarfélögum ber skylda til að afhenda gögn í því formi sem áskilið er hverju sinni.

Innanríkisráðuneytið hefur yfirumsjón með gagnaskilum og beitir viðurlögum ef út af bregður í samræmi við lög og reglugerðir. Hagstofa Íslands, sem vörsluaðili upplýsingaveitu, annast samskipti við sveitarfélögin vegna gagnaskilanna sjálfra, kannar innsend gögn og gerir athugasemdir ef þau eru ekki fullnægjandi.

**Hverju er safnað**

Gagnaskil til upplýsingaveitu eru skilgreind í þessari auglýsingu. Kveðið er á um flokkun og greiningu skilaskyldra upplýsinga, form sendingarfærslna og atriði sem hver færsla verður að innihalda að lágmarki.

Færslulýsing

Hér verður farið yfir helstu atriði í færslu til gagnaveitu en nánari útlistun og lýsing á xml skjölum er að finna á heimasíðu Hagstofu Íslands, http://www.hagstofa.is og ber að líta á þær upplýsingar sem þar birtast sem hluti þessarar auglýsingar.

Haus í sendingarfærslu

Í þessum hluta eru upplýsingar um sveitarfélagsnúmer, tengilið, tímasetningu sendingar auk eftirfarandi upplýsinga:

Tímabil

Þetta er tímabil sem innsend gögn taka til. Form færslu getur verið:

YYYY (2011) ef færslur eiga við heilt ár.
YYYYQqq (2011Q01) ef færslur eiga við ársfjórðung, hér 1. ársfjórðungur 2011.
YYYYMmm (2011M01) ef færslur eiga við mánuð, hér janúar 2011.

Tegund skila

Hér er sagt til um hvers eðlis skilin eru. Þau eru:

G = Skil innan árs, þ.e. ársfjórðungsskil eða mánaðarskil.
A = Óendurskoðað ársuppgjör.
1A = Fjárhagsáætlun ársins.
1B = Viðaukar við fjárhagsáætlun ársins.
3A = 3ja ára áætlun.
E = Endurskoðað uppgjör.

Línur í sendingarfærslu

Hver sending inniheldur eina eða fleiri línur þar sem fram koma eftirtalin atriði:

Lykill

GFS (Government Finance Statistics) númer lykils, sjá viðauka 2. Ekki er heimilt að nota aðra lykla.

Deild

COFOG (Classification of Functions of Government) númer deildar, sjá viðauka 1. Ekki er heimilt að nota önnur deildarnúmer með þeirri undantekningu að sveitarfélag stofnar sérstakt deildarnúmer fyrir hverja rekstrareiningu í þeim tilvikum þar sem skólar, leikskólar, tónlistarskólar, íþróttahús eða sundlaugar eru fleiri en ein í sveitarfélaginu.

Stofnun

Í sendingu er hægt að velja á milli þess að senda deildarnúmer inn sem „Deild“ eða „Stofnun“. Aldrei má vera skráning í báðum sviðum.

Munur á deild og stofnun er sá að á bak við stofnun er skráning á skiptingu fjárhæða á fleiri en eina deild. Þessi skipting er send Hagstofu sérstaklega, annaðhvort í hverri reglulegri gagnasendingu eða í sér sendingu og gildir þá skráð skipting þar til ný er send.

Sveitarfélag sem rekur t.d. leikskóla og skóla í sömu rekstrareiningu þarf ekki að greina þar á milli í uppgjöri þrátt fyrir að í upplýsingaveitu sé gerð krafa til sundurliðunar kostnaðar milli skólastiga.

Ef við gefum okkur að samrekin rekstrareining sé á deild 042101 þar sem skólinn annast rekstur leikskóladeildar. Þessi leikskóli er til sem deild 041101. Skipting kostnaðar milli deilda er 60/40.

Þetta er skráð í upplýsingaveitu þannig:

Stofnun = 042101 og síðan heiti hennar og tengiliður. Síðan koma línur sem segja hver skiptingin er:

|  |  |  |
| --- | --- | --- |
| 042101 | 　 | 60% |
| 041101 | 　 | 40% |

Þegar gögn berast upplýsingaveitu á þessa stofnun tekur við sérstök vinnsla sem skiptir færslum hvers lykils í skráðum hlutföllum og í stað skráningar í „Stofnun“ er nú skráð í „Deild“.

Þessari aðferð má beita á allar rekstrareiningar innan aðalsjóðs en ekki milli fyrirtækja.

Tegund færslu

Tegund færslu er notuð til greiningar lána- og eignaupplýsinga. Í öðrum færslum á ekki að skrá í þetta svæði.

Lánafærslur taka með sér þessa kóta:

HS = Höfuðstóll, staða tímabils sýnir upphaflegan höfuðstól en hreyfing nýjar lántökur á árinu.
AB = Afborgun, staða tímabils sýnir afborganir frá upphafi en hreyfing afborganir á árinu.
VB = Verðbætur, staða tímabils sýnir verðbætur/gengismun frá upphafi en hreyfing tímabils verðbætur/gengismun á árinu.

Eignafærslur taka með sér þessa kóta:

ST = Stofnkostnaður, staða tímabils sýnir upphaflegan höfuðstól en hreyfing aukningu á árinu.
AF = Afskriftir, staða tímabils sýnir uppsafnaðar afskriftir en hreyfing afskriftir á árinu.
SV = Söluverð, hreyfing sýnir söluverðmæti seldra eigna.

Gjaldmiðill

Öllum fjárhæðum er skilað í íslenskum krónum en ef viðskiptamyntin er annar gjaldmiðill er það skráð hér. Nota skal auðkenni gjaldmiðla samkvæmt staðli ISO-4217.

Sjóður

Þetta svæði er notað til að greina á milli A- og B-hluta í bókhaldi sveitarfélaga.

Staða tímabils

Fjárhæð í íslenskum krónum sem segir hver staðan er á uppgjörsdegi.

Hreyfing tímabils

Fjárhæð í íslenskum krónum sem segir hver hreyfingin er frá upphafi árs til uppgjörsdags.

Áætlun tímabils

Fjárhæð í íslenskum krónum sem sýnir stöðu fjárhagsáætlunar á uppgjörsdegi.

Áætlun árs

Fjárhæð í íslenskum krónum sem sýnir áætlun ársins.

**Nánar um tegund skila**

Öll skil í upplýsingaveitu eru í formi færslna þar sem ein færsla er fyrir hverja samsetningu málaflokks, deildar og lykils. Gögn eiga að vera þannig úr garði gerð að unnt sé að ná fram öllum helstu stærðum ársuppgjörs. Sama framsetning lykils og deilda gildir um öll skil nema 3ja ára áætlun þar sem ekki er krafist jafn mikillar sundurliðunar.

Skil innan ársins, auðkenni sendingar G

Gerð er krafa um skil fjárhagsupplýsinga A- og B-hluta. Greining er samkvæmt GFS lykli og COFOG deildum. Greining skal vera á tegund færslu vegna skuldabréfaupplýsinga og eignagreiningar. Tegund gjaldmiðils skal tilgreina í þeim tilvikum sem hann er annar en íslensk króna.

Fjárhagsáætlun, auðkenni sendingar 1A og 1B

Gerð er krafa um skil fjárhagsáætlunar fyrir upphaf hvers rekstrarárs. Áætlunin nær jafnt til A- og B-hluta. Greining á lykla, deildir og tegund færslu er sú sama og fyrir skil innan ársins. Viðaukar við fjárhagsáætlun sem samþykktir eru síðar á fjárhagsári eru sendir inn sérstaklega með auðkenni sendingar 1B.

Óendurskoðað og endurskoðað uppgjör, auðkenni sendingar A eða E

Gerð er krafa um skil bæði A og B-hluta. Greining á lykla, deildir, tegund gjaldmiðils og tegund færslu er sú sama og fyrir skil innan ársins.

Við skil á endurskoðuðu uppgjöri skal fylgja áritaður ársreikningur með skýringum í pdf formi.

3ja ára áætlun, auðkenni sendingar 3A

Skila ber 3ja ára áætlun samhliða fjárhagsáætlun fyrir næstu 3 ár á eftir áætlunarári. Áætlunin nær bæði til A- og B-hluta. Greining á tegund færslna og gjaldmiðil er eins og í skilum innan ársins en greining á deildir er sem hér segir:

|  |  |  |
| --- | --- | --- |
| **Mfl./deild** | **Heiti** | **COFOG** |
| *Aðalsjóður og A-hluta stofnanir* |
| 00 | Skatttekjur | 0000 |
| 02 | Félagsþjónusta | 0200 |
| 03 | Heilbrigðismál | 0300 |
| 04 | Fræðslu- og uppeldismál | 0400 |
| 05 | Menningarmál | 0500 |
| 06 | Æskulýðs- og íþróttamál | 0600 |
| 07 | Brunamál og almannavarnir | 0700 |
| 08 | Hreinlætismál | 0800 |
| 09 | Skipulags- og byggingarmál | 0900 |
| 10 | Umferðar- og samgöngumál | 1000 |
| 11 | Umhverfismál | 1100 |
| 13 | Atvinnumál | 1300 |
| 20 | Framlög til B-hluta fyrirtækja | 2000 |
| 21 | Sameiginlegur kostnaður | 2100 |
| 22 | Breyting lífeyrisskuldbindinga | 2200 |
| 27 | Óreglulegir liðir | 2700 |
| 28 | Fjármunatekjur og fjármagnsgjöld | 2800 |
| 29 | Aðalsjóður - efnahagur | 2900 |
| 31 | Eignasjóður | 3100 |
| 32 | Eignasjóður - efnahagur | 3200 |
| 59 | Aðrar A-hluta stofnanir | 5900 |
| 60 | Aðrar A-hluta stofnanir - efnahagur | 6000 |
| *B-hluta stofnanir og fyrirtæki* |
| 61 | Hafnarsjóður | 6100 |
| 62 | Hafnarsjóður - efnahagur | 6200 |
| 63 | Vatnsveita | 6300 |
| 64 | Vatnsveita - efnahagur | 6400 |
| 65 | Rafveita | 6500 |
| 66 | Rafveita - efnahagur | 6600 |
| 67 | Hitaveita | 6700 |
| 68 | Hitaveita - efnahagur | 6800 |
| 69 | Fráveita | 6900 |
| 70 | Fráveita - efnahagur | 7000 |
| 71 | Íbúðarhúsnæði | 7100 |
| 72 | Íbúðarhúsnæði - efnahagur | 7200 |
| 77 | Félagslegar þjónustustofnanir | 7700 |
| 78 | Félagslegar þjónustust. – efnahagur | 7800 |
| 89 | Aðrar B-hluta stofnanir | 8900 |
| 90 | Aðrar B-hluta stofnanir - efnahagur | 9000 |

Greining á GFS lykil er sem hér segir (ath. Þar sem greining er bæði á yfirlykil, t.d. 0000 og á lykil í sama flokki t.d. 0510 ber að tilgreina heildarfjárhæð á yfirlykil, þ.e. fjárhæð á 0510 skoðast sem þar af):

**Rekstur**

|  |  |  |  |  |
| --- | --- | --- | --- | --- |
|  | **Uppgjörstegund** |  | **Lýsing** | **GFS lykill** |
|  | 0 | Tekjur | 0000 |
|  |  |  | 0510 | Milliviðskipti rekstrareininga | 0510 |
|  | 1 | Laun og launatengd gjöld | 1000 |
|  | 2 | Breyting lífeyrisskuldbindinga | 2000 |
|  | 3 | Annar rekstrarkostnaður | 3000 |
|  |  |  | 3410 | Innri húsaleiga (Eignasjóður) | 3410 |
|  |  |  | 3470 | Millifærð þjónusta | 3470 |
|  | 4 | Styrkir og annað | 4000 |
|  | 5 | Afskriftir | 5000 |
|  | 6 | Fjármunatekjur og fjármagnsgjöld | 6000 |
|  |  |  | 6010 | Fjármunatekjur | 6010 |
|  |  |  | 6020 | Verðbótatekjur | 6020 |
|  |  |  | 6030 | Fjármunatekjur - innri viðskipti | 6030 |
|  |  |  | 6040 | Verðbótatekjur - innri viðskipti | 6040 |
|  |  |  | 6110 | Fjármagnsgjöld | 6110 |
|  |  |  | 6120 | Verðbótagjöld | 6120 |
|  |  |  | 6130 | Fjármagnsgjöld - innri viðskipti | 6130 |
|  |  |  | 6140 | Verðbótagjöld - innri viðskipti | 6140 |
|  |  |  | 6210 | Arður af eignarhlutum | 6210 |
|  |  |  | 6220 | Arður af eigin fyrirtækjum | 6220 |
|  |  |  | 6230 | Annar arður | 6230 |
|  |  |  | 6310 | Gengismunur | 6310 |
|  |  |  | 6410 | Fjármagnstekjuskattur | 6410 |
|  |  |  | 6510 | Söluhagnaður/-tap | 6510 |
|  |  |  | 6590 | Aðrar fjármunatekjur og fjármagnsgjöld | 6590 |
|  | 7 | Óreglulegir liðir |  |  | 7000 |

**Efnahagur**

|  |  |  |  |
| --- | --- | --- | --- |
|  | **Uppgjörstegund** | **Lýsing** | **GFS lykill** |
|  | 8 | Eignir |  |  |  |
|  |  | 80 | Eignabreytingar |  | 8000 |
|  |  | 81 | Varanlegir rekstrarfjármunir |  | 8100 |
|  |  | 82 | Áhættufjármunir og langtímakröfur | 8200 |
|  |  |  | 8261 | Næsta árs afborganir | 8261 |
|  |  |  | 8271 | Næsta árs afb. A-hluta | 8271 |
|  |  |  | 8281 | Næsta árs afb. B-hluta | 8281 |
|  |  | 83 | Veltufjármunir |  | 8300 |
|  |  |  | 8361 | Næsta árs afborganir | 8361 |
|  |  |  | 8362 | Næsta árs afb. A-hluta | 8362 |
|  |  |  | 8363 | Næsta árs afb. B-hluta | 8363 |
|  |  | 90 | Eigið fé |  | 9000 |
|  |  | 91 | Skuldbindingar |  | 9100 |
|  |  | 92 | Langtímaskuldir |  | 9200 |
|  |  |  | 9250 | Næsta árs afborganir | 9250 |
|  |  | 97 | Skammtímaskuldir |  | 9700 |
|  |  |  | 9751 | Næsta árs afborganir | 9751 |
|  |  |  | 9752 | Næsta árs afb. A-hluta | 9752 |
|  |  |  | 9753 | Næsta árs afb. B-hluta | 9753 |

4. gr.

*Málaflokkagreining.*

**2 Málaflokkar - rekstrareiningar**

Skilgreining rekstrareiningar: „*Bókhaldslega aðskilinn starfsemisþáttur í sveitarfélagi, hvort sem um er að ræða fjárhagslega sjálfstæða einingu eða ekki.“* Hver bókhaldslega aðskilinn rekstrarþáttur, eins og t.d. leikskóli, grunnskóli o.s.frv., er því ein rekstrareining.

Sveitarfélag er ekki bundið því að flokka og greina bókhald sitt samkvæmt þeim númeralykli sem hér er tilgreindur, en skil í upplýsingaveitu verða að vera skilgreind með þessum hætti. Sveitarfélag getur einnig flokkað tekjur og gjöld, eignir og skuldir enn frekar í bókhaldi sínu en hér er tilgreint, en eftirfarandi flokkun og greining á tekjum og gjöldum, eignum og skuldum sveitarfélags er sú lágmarksflokkun og greining í rekstrareiningar sem sveitarfélag skal fylgja í bókhaldi sínu og reikningsskilum.

**00 Skatttekjur**

Undir þennan málaflokk falla allar tekjur sveitarfélagsins sem heyra undir ákvæði laga um tekjustofna sveitarfélaga, þ.e. útsvar, fasteignaskattur, framlög úr Jöfnunarsjóði sveitarfélaga og aðrar þær tekjur, sem eðli sínu samkvæmt geta talist skattar. Undir málaflokkinn falla einnig tekjur sveitarfélaga af lóðarleigu.

Tekjur skulu flokkast án tillits til þess hvort þær hafa verið innheimtar eða ekki. Þegar óvíst er um hvort tekjur innheimtist, þarf að gera ráð fyrir tapi. Óbein afskrift eða niðurfærsla á óinnheimtum skatttekjum í árslok flokkast til lækkunar á skatttekjum ársins.

Skatttekjur flokkast niður á eftirfarandi rekstrareiningar:

00 0 SKATTAR

Hér flokkast skatttekjur, útsvar og fasteignaskattur, samkvæmt lögum um tekjustofna sveitarfélaga nr. 4/1995 með síðari breytingum. Skattar skulu sundurliðaðir á eftirfarandi hátt:

00 01 ÚTSVAR

Undir rekstrareininguna falla útsvarsálagning, breytingar á álagningu, verðbætur á ógreitt og ofgreitt útsvar, afskriftir og niðurfærsla óinnheimtra útsvarstekna. Staðgreiðsla af tekjum rekstrarársins flokkast einnig hér. Óinnheimt staðgreiðsla um áramót er færð samkvæmt uppgjöri ríkisbókhalds eftir að greiðslur vegna launa í desember hafa verið skráðar í innheimtukerfið eða samkvæmt áætlunum um staðgreiðslutekjur, sem hag- og upplýsingasvið Sambands íslenskra sveitarfélaga gerir. Meta þarf óinnheimtar tekjur um áramót með tilliti til innheimtu og flokka niðurfærslu til lækkunar á tekjum ársins til þess að mæta því tapi sem kann að verða á óinnheimtum tekjum.

00 06 FASTEIGNASKATTUR

Hér flokkast álagður fasteignaskattur og breytingar á álagningu hans. Álögð holræsagjöld, sorphirðugjöld og vatnsgjald eru flokkuð á viðkomandi rekstrareiningar í B-hluta. Lóðarleiga flokkast á sérstaka rekstrareiningu innan skatttekna.

00 1 FRAMLÖG ÚR JÖFNUNARSJÓÐI

Hér flokkast öll framlög úr Jöfnunarsjóði sveitarfélaga, nema endurgreiðsla ríkissjóðs vegna húsaleigubóta sem flokkast á rekstrareininguna *02 18 Húsaleigubætur*.

Hér flokkast öll framlög samkvæmt reglugerð nr. 906/2010, þ.e. tekjujöfnunarframlög, þjónustuframlög, grunnskólaframlög vegna skólaaksturs, mötuneyta, heimavista og gæslu barna úr dreifbýli, framlög til að greiða fyrir sameiningu sveitarfélaga og framlög til að greiða úr sérstökum fjárhagserfiðleikum sveitarfélaga. Þá eru hér færð framlög samkvæmt reglugerð nr. 351/2002 með síðari breytingum, þ.e. almenn grunnskólaframlög, framlög vegna sérþarfa fatlaðra nemenda og veikindaforfalla kennara, framlög vegna nýbúafræðslu og önnur framlög. Hér flokkast einnig fólksfækkunarframlög og framlög til jöfnunar tekjutaps vegna lækkunar tekna af fasteignaskatti skv. reglugerð nr. 80/2001 með síðari breytingum.

Framlög vegna yfirfærslu fatlaðra færast einnig hér.

00 3 AÐRAR TEKJUR MEÐ SKATTAÍGILDI

Hér flokkast aðrar tekjur sem í eðli sínu eru skatttekjur en falla ekki undir lög um tekjustofna sveitarfélaga. Hér flokkast lóðarleiga af lóðum í þéttbýli sveitarfélaga. Sundurliða skal þessar tekjur með eftirfarandi hætti:

00 35 LÓÐARLEIGA

　**02 Félagsþjónusta**

Á málaflokkinn flokkast og greinist allur kostnaður við félagsþjónustu sveitarfélaga, sbr. lög um félagsþjónustu sveitarfélaga nr. 40/1991 með síðari breytingum, lög um málefni aldraðra nr. 125/1999 með síðari breytingum, lög um málefni fatlaðra nr. 59/1992 með síðari breytingum og barnaverndarlög nr. 80/2001 með síðari breytingum.

Þannig flokkast hér kostnaður við félagslega ráðgjöf, fjárhagsaðstoð, félagslega heimaþjónusta og vernd barna og ungmenna. Þá er einnig færður hér kostnaður vegna þjónustu við aldraða, þ.m.t. heimaþjónustu aldraðra, þjónustu við fatlaða og fleira þ.h.

Lögbundin framlög flokkast hér, svo og allur annar kostnaður er flokkast undir félagsþjónustu, t.d. kostnaður vegna jafnréttismála og vímugjafavarna. Þó flokkast útgjöld og tekjur vegna leikskóla og dagvistar barna á málaflokk *04 Fræðslu- og uppeldismál*. Leikvellir flokkast á málaflokk *06 Æskulýðs- og íþróttamál*, en gæsluvellir á *04 Fræðslu- og uppeldismál*.

Afföll húsbréfa flokkast undir málaflokkinn.

Greina skal kostnað á eftirfarandi rekstrareiningar:

02 0 SAMEIGINLEGIR LIÐIR

Hér flokkast rekstrarkostnaður félagsmálastofnunar, laun félagsmálastjóra og rekstrarkostnaður þess embættis svo og kostnaður vegna félagsmálanefndar og annar kostnaður sem ekki verður flokkaður annars staðar. Kostnaður vegna annarra nefnda um félagsþjónustu sem hafa afmarkað verksvið flokkast á viðkomandi rekstrareiningar.

Hér flokkast afföll húsbréfa.

02 1 FÉLAGSLEG AÐSTOÐ

Hér flokkast kostnaður vegna fjárhagsaðstoðar og annar kostnaður vegna félagslegrar samhjálpar. Hér flokkast útgjöld vegna félagslegrar heimaþjónustu, en heimaþjónusta aldraðra og heimaþjónusta fatlaðra flokkast á viðkomandi rekstrareiningar. Kostnaður vegna vistunar eða fósturs barna og ungmenna flokkast ekki hér heldur á *02 3 Þjónusta við börn og unglinga*. Þá flokkast hér útgjöld vegna húsaleigubóta skv. lögum um húsaleigubætur nr. 138/1997 með síðari breytingum og endurgreiðsla ríkissjóðs á hluta húsaleigubóta. Flokka skal og greina útgjöld og tekjur niður á eftirfarandi rekstrareiningar:

02 11 FJÁRHAGSAÐSTOÐ

Hér flokkast öll fjárhagsaðstoð samkvæmt IV. kafla laga um félagsþjónustu sveitarfélaga nr. 40/1991 með síðari breytingum. Fjárhagsaðstoð í formi láns skal flokka meðal skammtímakrafna í efnahagsreikningi. Ef um afskrift á slíkri kröfu er að ræða skal flokka niðurfærsluna hér.

02 15 FÉLAGSLEG HEIMAÞJÓNUSTA

Hér flokkast öll útgjöld og tekjur af félagslegri heimaþjónustu samkvæmt VII. kafla laga um félagsþjónustu sveitarfélaga nr. 40/1991 með síðari breytingum.

02 16 NIÐURGREIÐSLA DVALARGJALDA

Hér flokkast kostnaður við niðurgreiðslu dvalargjalda fullorðinna á stofnunum o.þ.h.

02 17 NIÐURGREIÐSLA HÚSALEIGU

Hér flokkast niðurgreiðsla húsaleigu í félagslega húsnæðiskerfinu.

02 18 HÚSALEIGUBÆTUR

Hér flokkast greiddar húsaleigubætur skv. lögum um húsaleigubætur nr. 138/1997 með síðari breytingum og endurgreiðslur ríkissjóðs, sem Jöfnunarsjóður sveitarfélaga annast.

02 19 ÖNNUR FÉLAGSLEG HJÁLP

**02 3 Þjónusta við börn og unglinga (barnavernd)**

Hér flokkast og greinist allur kostnaður vegna barnaverndarnefndar og ráðstafana barnaverndaryfirvalda, þ.e. kostnaður vegna vistunar og fósturs barna og ungmenna utan heimilis, skipunar tilsjónarmanna með heimilum o.s.frv., sbr. barnaverndarlög nr. 80/2001 með síðari breytingum og lög um félagsþjónustu sveitarfélaga nr. 40/1991 með síðari breytingum.

 02 31 KOSTNAÐUR VEGNA BARNAVERNDARNEFNDAR

 02 32 KOSTNAÐUR VEGNA VISTUNAR UTAN HEIMILIS Á STOFNUN

 02 33 KOSTNAÐUR VEGNA FÓSTURS UTAN HEIMILIS

 02 34 KOSTNAÐUR VEGNA ÚRRÆÐA Á HEIMILI

 02 35 ANNAÐ

**02 4 Þjónusta við aldraða**

Hér flokkast útgjöld samkvæmt ákvæðum laga um málefni aldraðra nr. 125/1999 með síðari breytingum og laga um félagsþjónustu sveitarfélaga nr. 40/1991 með síðari breytingum, þ.e. heimaþjónustu við aldraða og tómstundastarfs aldraðra. Hér eru einnig flokkuð óafturkræf framlög til byggingar eða rekstrar dvalarheimila og íbúða fyrir aldraða.

02 41 FRAMLAG TIL DVALAR- OG HJÚKRUNARHEIMILA

02 42 HEIMAÞJÓNUSTA

02 43 TÓMSTUNDASTARF

02 49 ANNAÐ

**02 5 Þjónusta við fatlaða**

Hér flokkast kostnaður vegna málefna fatlaðs fólks. Ef þjónustustofnun tilheyrandi verkefninu er rekin sem sjálfstæð rekstrareining flokkast hún meðal B-hluta fyrirtækja.

02 51 SAMEIGINLEGIR LIÐIR

Hér flokkast kostnaður vegna yfirstjórnar og annar kostnaður sem ekki verður sérgreindur á eftirtaldar þjónustur við fatlað fólk. Hér flokkast einnig reiknuð hlutdeild í rekstri af 05 0 Sameiginlegir liðir.

02 52 FÉLAGSLEG LIÐVEISLA

Hér flokkast kostnaður sem fellur til skv. X. kafla laga nr. 59/1992 með síðari breytingum, það er almenn liðveisla skv. 24. gr.

02 53 HEIMAÞJÓNUSTA FATLAÐRA

Hér flokkast kostnaður sem fellur til skv. 43. gr. laga nr. 40/1991 með síðari breytingum.

02 54 FERÐAÞJÓNUSTA FATLAÐRA

Hér flokkast kostnaður sem fellur til skv. 35. gr. laga nr. 59/1992 með síðari breytingum.

02 55 FREKARI LIÐVEISLA

Frekari liðveisla skv. 25. gr.

02 56 BÚSETA

Hér flokkast kostnaður sem fellur til skv. VI. kafla laga nr. 59/1992 með síðari breytingum.

02 57 SKAMMTÍMAVISTUN FATLAÐRA

Hér flokkast kostnaður sem fellur til skv. 5. tl. 9. gr. laga nr. 59/1992 með síðari breytingum.

02 58 DAGÞJÓNUSTA FYRIR FATLAÐA

Hér flokkast kostnaður sem fellur til skv. 2. tl. 9. gr. laga nr. 59/1992 með síðari breytingum.

02 59 ÖNNUR ÞJÓNUSTA VIÐ FATLAÐA

Hér flokkast önnur þjónusta eða kostnaður vegna málefna fatlaðra en talin hefur verið upp hér að framan.

**02 6 Ýmis félagsþjónusta**

Hér skal m.a. flokka og greina kostnað af aðstoð við áfengissjúka og vímugjafavarnir samkvæmt XIII. kafla laga um félagsþjónustu sveitarfélaga nr. 40/1991 og kostnað af jafnréttismálum, sbr. lög um jafna stöðu og jafnan rétt kvenna og karla nr. 10/2008 með síðari breytingum.

02 61 ÁFENGIS- OG VÍMUEFNAVARNIR

02 69 ANNAÐ

**02 7 Ýmis lögbundin framlög**

Hér eru flokkuð lögbundin framlög s.s. vegna orlofs húsmæðra.

**02 8 Ýmsir styrkir og framlög**

Hér flokkast styrkir til félaga og samtaka sem hafa lýðhjálp hvers konar á stefnuskrá sinni, t.d mæðrastyrksnefnd, S.Á.Á. og fleira þ.h.

　**03 Heilbrigðismál**

03 21 HEILSUGÆSLUSTÖÐVAR

Hér flokkast framlög til heilsugæslustöðva og annarra heilbrigðisstofnana.

03 22 HEILBRIGÐISEFTIRLIT

Hér flokkast tekjur og gjöld vegna heilbrigðiseftirlits og framlög sveitarfélags til byggðasamlags um rekstur heilbrigðiseftirlits.

03 29 ANNAÐ

　**04 Fræðslu- og uppeldismál**

Hér flokkast allur kostnaður við fræðslustarfsemi sveitarfélagsins, þar með talinn leikskóla- og dagvistarkostnaður. Hér flokkast allur kostnaður við rekstur skólaskrifstofu, leikskólaskrifstofu, skrifstofu fræðslustjóra, grunnskóla, skóladagheimila, leikskóla, svo og kostnaður við tónlistarfræðslu og aðra fræðslustarfsemi. Hér flokkast einnig kostnaður vegna umferðarskólans „Ungir vegfarendur“. Kostnaður við rekstur vinnuskóla flokkast á málaflokk *06 Æskulýðs- og íþróttamál*.

Kostnað og tekjur skal flokka og greina á eftirfarandi rekstrareiningar:

**04 0 Sameiginlegur kostnaður**

Hér færist allur sameiginlegur kostnaður vegna málaflokksins, s.s. kostnaður vegna leikskólanefndar, dagvistarskrifstofu og leikskólafulltrúa og fleira þ.h, rekstur skólaskrifstofu og aðrir sameiginlegir liðir sem ekki verða flokkaðir annars staðar.

04 01 SKÓLASKRIFSTOFA

Undir þessa rekstrareiningu fellur rekstur og framlög til skólaskrifstofu.

04 09 AÐRIR SAMEIGINLEGIR LIÐIR

**04 1 Leikskólar og dagvistun**

Hér skal flokka allan kostnað og tekjur af rekstri leikskóla og dagvistarstofnana sveitarfélaga og framlög til rekstrar dagsvistarstofnana annarra aðila. Hér flokkast einnig kostnaður vegna dagvistunar í heimahúsum (dagmæður) og rekstur gæsluvalla. Sundurliða skal kostnað á rekstrareiningar með eftirfarandi hætti:

04 11 LEIKSKÓLAR

Hér skal flokka kostnað við rekstur leikskóla og þjónustugjöld sem innheimt eru á móti kostnaði, sbr. lög um leikskóla nr. 90/2008 með síðari breytingum og VIII. kafla laga um félagsþjónustu sveitarfélaga nr. 40/1991 með síðari breytingum. Greina skal á milli leikskóla og flokka hvern leikskóla sem sjálfstæða rekstrareiningu. Stofna skal sérstakar rekstrareiningar fyrir leikskóla í einkaframkvæmd.

04 1101 Leikskóli 1
04 1102 Leikskóli 2
04 1103 Leikskóli 3
04 1104 Leikskóli 4 o.s.frv.

04 16 FRAMLÖG TIL REKSTRAR LEIKSKÓLA ANNARRA

Hér skal flokka framlög sveitarfélags til rekstrar leikskóla sem aðrir en sveitarfélagið eiga og reka.

04 17 DAGVISTUN Í HEIMAHÚSUM

Hér skal flokka framlög og niðurgreiðslur sveitarfélags vegna dagvistunar barna í heimahúsum eða hjá dagmæðrum.

04 18 GÆSLUVELLIR

Hér skal flokka kostnað við rekstur gæsluvalla.

04 19 ANNAR LEIKSKÓLA- OG DAGVISTUNARKOSTNAÐUR

Annar kostnaður ótalinn áður.

**04 2 Grunnskólar**

Hér skal flokka allan rekstrarkostnað við rekstur grunnskóla, sbr. lög um grunnskóla nr. 91/2008 með síðari breytingum, þ.m.t. kostnað við skólanefnd sem flokkast á sameiginlega liði og skólaakstur sem flokkast á hvern skóla fyrir sig. Öll framlög úr Jöfnunarsjóði sveitarfélaga vegna rekstrar grunnskóla eru færð á *00 1 Framlög úr jöfnunarsjóði*. Greina skal og sundurliða kostnað á eftirfarandi rekstrareiningar:

04 21 GRUNNSKÓLAR

Hér skal flokka kostnað við rekstur grunnskóla, þ.m.t. skólaakstur. Greina skal á milli grunnskóla og flokka hvern grunnskóla sem sjálfstæða rekstrareiningu. Stofna skal sérstakar rekstrareiningar fyrir grunnskóla í einkaframkvæmd.

04 2101 Grunnskóli 1
04 2102 Grunnskóli 2
04 2103 Grunnskóli 3
04 2104 Grunnskóli 4 o.s.frv.

04 28 VISTUN UTAN SKÓLATÍMA

Hér skal flokka allan kostnað vegna svokallaðs heilsdagsskóla og skóladagvistunar.

04 29 ANNAR GRUNNSKÓLAKOSTNAÐUR

Hér flokkast grunnskólakostnaður sem ekki verður heimfærður undir ofangreindar rekstrareiningar.

**04 4 Framhaldsskólar**

Stofnkostnaður eða afskrift stofnkostnaðar vegna bygginga og búnaðar framhaldsskóla og heimavista við þá flokkast hér. Þá flokkast hér einnig ferðastyrkir til nemenda í framhaldsskólum.

**04 5 Önnur fræðslustarfsemi**

Hér flokkast ýmiss kostnaður við aðra fræðslustarfsemi sveitarfélags eða framlög til hennar. Flokkun er eftirfarandi:

04 51 TÓNLISTARSKÓLI

Hér flokkast kostnaður við rekstur tónlistarskóla og framlög sveitarfélags til rekstrar tónlistarskóla annarra. Greina skal á milli tónlistarskóla og flokka hvern tónlistarskóla sem sjálfstæða rekstrareiningu samkvæmt.

05 5101 Tónlistarskóli 1
05 5102 Tónlistarskóli 2
05 5103 Tónlistarskóli 3
05 5104 Tónlistarskóli 4 o.s.frv.

04 52 UMFERÐARSKÓLINN „UNGIR VEGFARENDUR“

Hér skal flokka framlög til umferðarskólans „Ungir vegfarendur“.

04 59 AÐRIR SKÓLAR OG FRÆÐSLUSTARFSEMI

Hér flokkast kostnaður og framlög sveitarfélags vegna fullorðinsfræðslu, nýbúafræðslu fullorðinna, fræðsluneta, námsflokka og fleira þ.h.

**04 8 Ýmsir styrkir og framlög**

Hér flokkast ýmsir styrkir og framlög sem teljast til fræðslu- og uppeldismála, en verða ekki flokkaðir með öðrum rekstrareiningum.

　 **05 Menningarmál**

Á málaflokkinn flokkast allur kostnaður og framlög sveitarfélags vegna menningarmála, svo sem safna, menningarhúsa, söguritunar, hátíðarhalda og fleira þ.h. Þá flokkast hér framlög til kirkjubygginga.

Sundurliða skal menningarmál á eftirfarandi rekstrareiningar:

**05 0 Sameiginlegir liðir**

Hér flokkast kostnaður vegna menningarmálanefndar, menningarfulltrúa og annar sameiginlegur kostnaður vegna menningarmála.

**05 2 Bókasöfn**

Hér flokkast rekstur bókasafna annarra en skólabókasafna, en þau falla undir rekstur skóla á málaflokki *04 Fræðslu- og uppeldismál*. Hér flokkast einnig framlög til héraðsbókasafna og byggðasamlaga um bókasöfn. Kostnaður við bókakaup flokkast til gjalda hér.

Þegar um sameiginlegt skólabókasafn og almenningsbókasafn er að ræða, skal leggja mat á það hvor þátturinn í starfsemi safnsins er viðameiri. Ef skólabókasafnsþátturinn er stærri skal flokka rekstrarkostnað safnsins á viðkomandi skóla.

Bygging og rekstur húsnæðis er verkefni eignasjóðs, sem gerir reikning fyrir þeim húsnæðiskostnaði sem rekstrareiningunni ber að standa undir.

**05 3 Önnur söfn**

Hér skal flokka kostnað við rekstur skjalasafna, minjasafna margs konar, náttúrugripasafna og annarra safna, sem rekin eru af sveitarfélögum eða byggðasamlögum sveitarfélaga.

**05 4 Byggðasaga**

Hér flokkast kostnaður sveitarfélags við ritun og skráningu á sögu sveitarfélagsins eða öðrum sagnfræði- og menningarsögulegum fróðleik. Hér flokkast einnig kostnaður af örnefnaskráningu og fornleifarannsóknum, sem ekki eru gerðar í sambandi við skipulagsáætlanagerð.

**05 5 Listir**

Hér flokkast kostnaður vegna listsýninga hvers konar, listaverkakaupa, rekstur listasafna, leikhúsa og tónlistarhúsa. Hér flokkast einnig kostnaður sveitarfélags af bæjarlistamanni.

**05 6 Menningarhús - félagsheimili**

Hér flokkast kostnaður við rekstur menningarhúsa og félagsheimila, ef rekstur þeirra fellur að mestu leyti undir menningarmál.

**05 7 Hátíðarhöld**

Hér flokkast kostnaður vegna hátíðarhalda, svo sem þjóðhátíðar 17. júní, afmælishátíðar sveitarfélags, sumar- og Jónsmessuhátíðar, kostnaður við áramóta- og þrettándabrennur og annarra hátíða á vegum sveitarfélags.

**05 8 Ýmsir styrkir og framlög**

Hér flokkast styrkir til félaga og samtaka sem hafa menningarmál á stefnuskrá sinni svo sem leikfélög, tónlistarfélög, lista- og menningarsjóðir og kórar. Hér flokkast einnig framlag til kirkjubygginga. Kostnaður sveitarfélags vegna kirkjugarðs flokkast á rekstrareininguna *11 2 Almenningsgarðar*.

**06 Æskulýðs- og íþróttamál**

Hér flokkast kostnaður við tómstundastarf barna og unglinga, rekstur félagsmiðstöðva og æskulýðsheimila, íþróttasvæða, íþróttahúsa og sundlauga, skautahalla og fleira þ.h. Styrkir til æskulýðs- og íþróttafélaga flokkast einnig hér. Hér flokkast jafnframt kostnaður við vinnuskóla, leikvelli og sparkvelli.

Flokka skal starfsemi sem fellur undir málaflokkinn á eftirfarandi rekstrareiningar:

**06 0 Sameiginlegir liðir**

Hér flokkast kostnaður vegna æskulýðs- og íþróttanefnda, laun og rekstrarkostnaður vegna æskulýðs- og íþróttafulltrúa og annar sameiginlegur kostnaður málaflokksins.

**06 1 Leikvellir**

Hér flokkast kostnaður við leikvelli og sparkvelli. Útgjöld og tekjur vegna gæsluvalla flokkast aftur á móti á rekstrareininguna *04 18 Gæsluvellir*.

**06 2 Æskulýðsmál**

Hér flokkast kostnaður vegna tómstundastarfs barna og unglinga, svo sem ýmis konar sumarnámskeið og skólagarðar. Þá flokkast hér einnig kostnaður við vinnuskóla unglinga, en kostnaði er dreift út á aðra málaflokka og rekstrareiningar með þjónustureikningi. Greina skal kostnað á eftirfarandi hátt:

06 26 SUMARNÁMSKEIÐ

06 27 VINNUSKÓLI

06 29 ÖNNUR ÆSKULÝÐSMÁL

**06 3 Félagsmiðstöðvar**

Hér flokkast rekstrarkostnaður æskulýðsheimila og félagsmiðstöðva.

**06 5 Íþróttahús og sundlaugar**

Hér flokkast kostnaður við rekstur íþróttahúsa og sundlauga, hvort sem þau teljast til skólamannvirkja eða ekki. Greina skal kostnað á eftirfarandi rekstrareiningar:

06 51 ÍÞRÓTTAHÚS

Hér flokkast allur kostnaður við rekstur íþróttahúsa. Hvert íþróttahús skal vera sjálfstæð rekstrareining. Séu íþróttahús og sundlaug sambyggð skal flokka og greina kostnað á milli íþróttahúss og sundlaugar.

06 5101 Íþróttahús 1
06 5102 Íþróttahús 2
06 5103 Íþróttahús 3 o.s.frv.

06 55 SUNDLAUGAR

Hér flokkast allur kostnaður við rekstur sundlauga. Hver sundlaug skal vera sjálfstæð rekstrareining. Séu íþróttahús og sundlaug sambyggð skal flokka og greina kostnað á milli íþróttahúss og sundlaugar.

06 5501 Sundlaug 1
06 5502 Sundlaug 2
06 5503 Sundlaug 3 o.s.frv.

06 59 ÖNNUR ÍÞRÓTTAMANNVIRKI

Hér flokkast önnur íþróttamannvirki en að ofan greinir, t.d. skautahallir.

**06 6 Íþróttasvæði**

Hér flokkast rekstur íþróttasvæða, svo sem íþrótta- og boltavalla, golfvalla og skíðasvæða.

**06 8 Styrkir til æskulýðs- og íþróttamála**

Hér eru færðir styrkir til félaga og samtaka sem hafa æskulýðs- og íþróttamál á stefnuskrá sinni.

　 **07 Brunamál og almannavarnir**

Hér flokkast allur rekstrarkostnaður vegna bruna- og almannavarna hjá sveitarfélaginu. Rekstur slökkvistöðvar eða þátttaka í slíkum kostnaði með öðrum sveitarfélögum flokkast á þennan málaflokk, svo og útlagður kostnaður vegna náttúruhamfara og kostnaðarhlutdeild sveitarfélaga í snjóflóðavörnum og sjóvörnum.

Sundurliða skal kostnað á eftirfarandi rekstrareiningar:

**07 0 Sameiginlegir liðir**

**07 2 Brunavarnir**

Hér flokkast rekstrarkostnaður slökkviliðs og slökkvibíla svo og eldvarnaeftirlit, slökkvitækjaþjónusta, brunahanar og fleira þ.h.

**07 4 Almannavarnir og öryggismál**

Hér flokkast kostnaður af almannavörnum, svo sem kostnaður vegna náttúruhamfara og rekstur og fjárfestingar vegna stjórnstöðvar almannavarna. Hér flokkast einnig kostnaðarhlutur sveitarfélags í snjóflóðavörnum og vörnum gegn skriðuföllum, sbr. ákvæði laga nr. 49/1997 um varnir gegn snjóflóðum og skriðuföllum með síðari breytingum, og kostnaðarhlutur sveitarfélags í sjóvarnagörðum, sbr. ákvæði laga nr. 28/1997 um sjóvarnir með síðari breytingum. Þá flokkast hér einnig kostnaður sveitarfélags vegna jarðskjálftavarna.

Hér flokkast stofnkostnaður eða afskrift stofnkostnaðar sveitarfélaga við snjóflóða- og skriðufallavarnir, sbr. 13. gr. laga nr. 49/1997 um varnir gegn snjóflóðum og skriðuföllum með síðari breytingum. Einnig stofnkostnaður eða afskrift stofnkostnaðar sveitarfélaga við sjóvarnir, skv. 7. gr. laga nr. 28/1997 um sjóvarnir með síðari breytingum.

**07 8 Ýmsir styrkir og framlög**

Hér flokkast styrkir til félaga og samtaka sem hafa slysavarnir og hjálparstörf á stefnuskrá sinni.

　 **08 Hreinlætismál**

**08 0 Sameiginlegur kostnaður**

Hér flokkast ýmiss konar sameiginlegur kostnaður við hreinlætismál, sem ekki verður flokkaður eða greindur á aðrar rekstrareiningar.

**08 2 Sorphreinsun og sorpeyðing**

Hér flokkast tekjur og gjöld vegna sorpeyðingar og sorphreinsunar.

Sveitarfélögum er heimilt að fella þennan kostnað undir B-hluta sveitarfélagsins þar sem þessi þjónustueining hefur heimild til innheimtu þjónustugjalda til þess að standa undir útgjöldum við rekstur og fjárfestingar.

**08 5 Meindýraeyðing og dýraeftirlit**

Hér flokkast tekjur og kostnaður við dýraeftirlit í þéttbýlissveitarfélögum, svo sem vegna katta- og hundahalds. Hér flokkast kostnaður við meindýraeyðingu, svo sem eitrun fyrir rottur og vargfugladráp. Minka- og refaeyðing flokkast á rekstrareininguna *11 7 Minka- og refaeyðing*.

**08 8 Ýmsir styrkir og framlög**

　 **09 Skipulags- og byggingarmál**

Hér flokkast kostnaður vegna byggingarnefndar, skipulagsnefndar og rekstur skrifstofu byggingarfulltrúa, tæknifræðings, verkfræðings, skipulagsskrifstofu og lóðaskráningar. Hér flokkast einnig kostnaður við landmælingar, kortagerð, bæja- og húsakannanir, sbr. skipulagslög nr. 123/2010 með síðari breytingum og lög um mannvirki nr. 160/2010, og fornleifaskráningu í tengslum við skipulagsáætlanir, skv. 2. mgr. 11. gr. þjóðminjalaga nr. 107/2001.

Þá flokkast hér allur kostnaður við gerð skipulagsáætlana, þ.e. vegna svæðisskipulags, aðalskipulags og deiliskipulags. Hlutdeild sveitarfélags í skipulagsgjaldi vegna vinnu við gerð svæðis- og aðalskipulags skal flokka á málaflokkinn sem tekjur á viðkomandi rekstrareiningar.

Byggingarleyfis- og úttektargjöld flokkast sem tekjur á þennan málaflokk á móti kostnaði við byggingareftirlit.

Greina skal starfsemisþættina á eftirfarandi rekstrareiningar:

**09 0 Sameiginlegir liðir**

Hér flokkast ýmis sameiginlegur kostnaður við málaflokkinn, svo sem skrifstofa verkfræðings eða tæknifræðings (tæknideild) sem sér um verkefni sem falla undir málaflokkinn.

**09 1 Mælingar, skráning og kortagerð**

Hér flokkast kostnaður vegna landmælinga, loftmynda og kortagerðar. Einnig kostnaður við fornleifaskráningu í tengslum við skipulagsgerð, sbr. 2. mgr. 11. gr. þjóðminjalaga nr. 107/2001, og kostnaður við gerð bæja- og húsakönnunar, sbr. skipulagslög nr. 123/2010 með síðari breytingum og lög um mannvirki nr. 160/2010.

**09 2 Skipulagsmál og byggingareftirlit**

Hér flokkast kostnaður við gerð svæðisskipulags, aðalskipulags, deiliskipulags og annar kostnaður vegna skipulags, svo sem kaup á eignum sem eru fyrir í skipulagi.

Einnig kostnaður vegna byggingarnefndar, byggingarfulltrúaembættis og byggingareftirlits. Byggingaleyfis- og úttektargjöld, sbr. skipulagslög nr. 123/2010 með síðari breytingum og lög um mannvirki nr. 160/2010, skal flokka hér sem tekjur á móti kostnaði við byggingareftirlit á tegundagreininguna *02 Þjónustugjöld*.

**09 7 Lóðir og lendur**

Samkvæmt leiðbeiningum reikningsskila- og upplýsinganefndar um bókhald og reikningsskil sveitarfélaga skulu kaup á byggingarlandi eignfærð og skal miða við að kostnaðurinn sé gjaldfærður á 25 árum. Gjaldfærslan skal færast meðal afskrifta í eignasjóði. Eignarhald skal vera í eignasjóði eða annarri A-hluta stofnun sem leigir landið til aðalsjóðs. Leigan samanstendur af ofangreindri gjaldfærslu og fjármagnskostnaði auk umsýslukostnaðar og skal flokka og greina leiguna hér. Heimilt verður að færa til eignar í eignasjóðum land það sem hefur verið keypt undanfarin ár sem byggingarland og fer með það eins og aðrar eignir sem færast til eignasjóðs. Annað land sem er í eigu sveitarfélags skal ekki eignfært.

**09 8 Ýmsir styrkir og framlög**

Hér flokkast ýmsir styrkir og framlög vegna skipulagsmála og mannvirkjamála, sem ekki verða færðir á aðrar rekstrareiningar málaflokksins.

　 **10 Umferðar- og samgöngumál**

Hér flokkast kostnaður vegna gatnakerfis og umferðarmála. Hér má nefna viðhald og rekstur gatna, götulýsingu, umferðar- og gatnamerkingar, gangstíga og gangbrautir, reiðvegi, snjómokstur og hálkueyðingu.

Flokka skal og greina tekjur og útgjöld á eftirfarandi rekstrareiningar:

**10 0 Sameiginlegir liðir**

Hér flokkast ýmis sameiginlegur kostnaður málaflokksins, eins og t.d. kostnaður við umferðarnefnd og hér er einnig færður verkfræðilegur undirbúningur, sem ekki verður heimfærður á einstök verk eða einstakar rekstrareiningar.

**10 3 Viðhald og rekstur gatnakerfis**

Hér flokkast allur kostnaður vegna viðhalds gatnakerfis og sá hluti endurgreiðslu Vegagerðarinnar vegna veghalds í þéttbýli sem tilheyrir viðhaldi gatnakerfis flokkast hér sem tekjur*.*

**10 4 Gangbrautir, hjólreiðastígar og reiðvegir**

Hér flokkast kostnaður við gerð þessara þátta, viðhald þeirra og rekstur.

**10 5 Umferðaröryggismál**

Hér flokkast kostnaður við umferðarmerkingar, umferðarljós, götunöfn og húsnúmer svo og götulýsingu. Einnig kostnaður við umferðarnefnd, ef kostnaður við hana er ekki færður á sameiginlegan kostnað málaflokksins. Þá flokkast sem tekjur á rekstrareininguna sá hluti endurgreiðslu Vegagerðarinnar sem er vegna veghalds í þéttbýli.

**10 6 Snjómokstur og hálkueyðing**

Hér flokkast allur kostnaður við snjómokstur og hálkueyðingu og sá hluti endurgreiðslu Vegagerðarinnar sem er vegna veghalds í þéttbýli sem tengist snjómokstri og hálkueyðingu.

**10 7 Samgöngumál**

Hér skal m.a. flokka framlög sveitarfélags til almenningssamgangna og rekstrarframlög til almenningssamgangnafyrirtækis í B-hluta sveitarfélagsins.

**10 8 Ýmsir styrkir og framlög**

　 **11 Umhverfismál**

Hér flokkast kostnaður vegna, Staðardagskrár 21, garðyrkjudeildar og annar sameiginlegur kostnaður vegna umhverfismála. Af viðfangsefnum sem flokkast á málaflokkinn má nefna almenningsgarða, útivistarsvæði önnur en íþróttasvæði, opin svæði, torg og umhverfi gatna, þ.m.t. hreinsun gatna og lóða. Hér flokkast einnig kostnaður við refa- og minkaeyðingu. Þá flokkast hér einnig kostnaður vegna útiskreytinga um jól og áramót svo og vegna annarra hátíðaskreytinga. Á málaflokkinn flokkast styrkir og framlög til félaga og samtaka sem sinna umhverfismálum, svo sem skógræktarfélaga, landgræðslufélaga og fleira þ.h.

Greina skal starfsemisþætti á eftirfarandi rekstrareiningar:

**11 0 Sameiginlegir liðir**

Hér flokkast kostnaður vegna umhverfisnefndar og rekstur embættis garðyrkjustjóra/umhverfisstjóra. Þá flokkast hér kostnaður og framlög vegna umhverfisrannsókna og verkefnisins Staðardagskrá 21.

**11 2 Almenningsgarðar**

Hér flokkast rekstur skrúðgarða og annarra almenningsgarða, svo og framlög sveitarfélags til kirkjugarðs og framkvæmda við hann, sbr. IV. kafla laga nr. 36/1993 um kirkjugarða, greftrun og líkbrennslu með síðari breytingum.

**11 3 Útivistarsvæði**

Hér flokkast kostnaður vegna útivistarsvæða sem ekki falla undir íþróttasvæði, svo sem fólkvangar, friðlönd og skógræktargirðingar.

11 31 SKÓGRÆKTARSVÆÐI

11 39 ANNAÐ

**11 4 Opin svæði**

Hér flokkast kostnaður vegna opinna svæða sem ekki eru skipulögð sem útivistarsvæði, svo sem hreinsun opinna svæða, kostnaður við garðlönd og girðingu þéttbýlis og fleira þ.h.

**11 5 Umhverfi gatna og torg**

Hér flokkast kostnaður vegna umhirðu gatna, götueyja og grænna svæða umhverfis götur eða torg, götusópun og fleira þ.h.

**11 6 Skreytingar**

Hér flokkast kostnaður vegna skreytinga t.d. um jól og áramót.

**11 7 Minka- og refaeyðing**

Hér flokkast kostnaður sveitarfélags af minka- og refaeyðingu. Greiðsla veiðistjóraembættisins flokkast á móti kostnaði sem tekjur á tegundagreininguna *089 Endurgreiðslur annarra*.

**11 8 Ýmsir styrkir og framlög**

Hér flokkast ýmsir styrkir og framlög til aðila sem sinna umhverfismálum.

**13 Atvinnumál**

Hér flokkast ýmis kostnaður vegna atvinnumála í sveitarfélaginu. Sem dæmi má nefna fjallskil, sauðfjárveikivarnir og styrki sem beinlínis eru vegna atvinnuuppbyggingar. Einnig flokkast hér kostnaðar við uppbyggingu ferðamannaþjónustu í sveitarfélaginu, t.d. kostnaður við uppbyggingu og rekstur tjaldsvæða og almenningssalerna.

Greina skal kostnað á eftirfarandi rekstrareiningar:

**13 0 Sameiginlegir liðir**

Hér flokkast kostnaður við nefndarstörf eða önnur útgjöld sem varða málaflokkinn í heild. Sem dæmi má nefna kostnað vegna átaks í atvinnumálum og kostnað vegna atvinnuþróunar.

**13 2 Landbúnaður**

Hér flokkast kostnaður við fjallskil, þ.m.t. fjallskilanefnd, fjárveikivarnir og afréttargirðingar. Þá flokkast hér tekjur af leyfisgjöldum vegna búfjárhalds í þeim sveitarfélögum þar sem búfjárhald er óheimilt án leyfis, sbr. lög um búfjárhald nr. 103/2002 með síðari breytingum.

**13 4 Iðnaður**

Hér flokkast kostnaður og framlög sveitarfélags vegna iðnaðar.

**13 5 Fiskeldi og útgerð**

Hér flokkast kostnaður og framlög sveitarfélags vegna fiskeldis og útgerðar.

**13 6 Ferðamál**

Hér flokkast kostnaður sveitarfélagsins við uppbyggingu á ferðamannaþjónustu svo sem rekstur tjaldsvæða og almenningssalerna, upplýsingamiðstöðvar fyrir ferðamenn og kostnaður við embætti ferðamálafulltrúa.

**13 8 Ýmsir styrkir og framlög**

　 **20 Framlög til B-hluta fyrirtækja**

Hér færast framlög úr aðalsjóði til B-hluta fyrirtækja sveitarfélagsins. Þau eru greidd þegar viðkomandi B-hluta fyrirtæki er rekið með halla og þarf framlög úr aðalsjóði til að reksturinn standi undir sér.

20 61 HAFNARSJÓÐUR

20 67 VEITUR

20 71 ÍBÚÐARHÚSNÆÐI

20 77 FÉLAGSLEGAR ÞJÓNUSTUSTOFNANIR

20 89 AÐRAR B-HLUTA STOFNANIR

　**21 Sameiginlegur kostnaður**

Sameiginlegan rekstrarkostnað aðalsjóðs, þ.e. kostnaður sem ekki telst til beins rekstrarkostnaðar einstakra rekstrareininga aðalsjóðs, skal færa á þennan málaflokk. Til frádráttar skal flokka á málaflokkinn reikninga sem gerðir eru vegna hlutdeildar rekstrareininga með sjálfstætt reikningshald, þ.e. rekstrareininga utan aðalsjóðs, í sameiginlegum rekstrarkostnaði. Reikningar þessir skulu ekki vera hærri en sem nemur kostnaðarverði og skulu þeir færðir í bókhaldi viðkomandi rekstrareiningar með reglubundnum hætti innan reikningsársins.

Ef um er að ræða þátttöku eigin fyrirtækja og stofnana í stjórnunarkostnaði, er hlutdeild þeirra færð til frádráttar á rekstrarkostnaði skrifstofu sveitarfélagsins.

Á þennan málaflokk er flokkaður allur kostnaður við sameiginlega yfirstjórn sveitarfélagsins, svo sem sveitarstjórn, endurskoðun, rekstur skrifstofa og ráðhúss, samstarf sveitarfélaga og kosningar. Hér flokkast einnig kostnaður við nefndir sem ekki verða heimfærðar undir aðra málaflokka og kostnaður við sameiningu sveitarfélaga. Jafnframt kostnaður við móttöku gesta, risnu og kynningarmál, sem ekki verður greindur á aðra málaflokka.

Flokka skal og greina málaflokkinn á eftirfarandi hátt:

**21 0 Meðferð sveitarstjórnarmála**

Hér flokkast sameiginlegur kostnaður við yfirstjórn sveitarfélagsins, s.s. kostnaður við sveitarstjórn, þ.e. þóknun fyrir setu í sveitarstjórn, ferðakostnaður vegna sveitarstjórnarfunda og önnur útgjöld sem beint tengjast sveitarstjórninni, svo sem vegna byggðarráðs. Þá flokkast hér einnig kostnaður vegna ráðstefna og funda sem sveitarstjórnarmenn sækja á vegum sveitarfélagsins, þ.e. kostnaður vegna ferða, uppihalds og þátttökugjalda. Hér flokkast einnig kostnaður af nefndum, sem kosnar eru af sveitarstjórn til ákveðinna verkefna en ekki falla undir ákveðna málaflokka innan sveitarfélagsins.

**21 1 Kosningar**

Hér flokkast kostnaður vegna sveitarstjórnarkosninga, Alþingiskosninga, forsetakosninga og annarra kosninga eða skoðanakannana sem fram fara á vegum sveitarfélagsins.

Greina skal kostnað á eftirfarandi rekstrareiningar:

21 11 SVEITARSTJÓRNARKOSNINGAR

21 15 ALÞINGIS- OG FORSETAKOSNINGAR

21 19 AÐRAR ATKVÆÐAGREIÐSLUR

**21 2 Sameining sveitarfélaga**

Hér flokkast útgjöld vegna sameiningar sveitarfélaga. Hér flokkast allur kostnaður við sameiningarnefnd, ráðgjöf og kynningarmál og einnig kostnaður við atkvæðagreiðslur um sameiningartillögu.

**21 3 Ónotaðar eignir**

Hér flokkast innri leiga frá eignasjóði vegna húsnæðis sem ekki er notað og stendur því autt. Dæmi um slíkt gæti verið skólahúsnæði sem stendur autt í kjölfar sameiningar skóla eða vegna samrekstrar skóla. Eðlilegt er að eignasjóður innheimti leigu af aðalsjóði vegna viðkomandi húsnæðis, enda er ekki ætlast til að eignasjóður beri kostnað af slíku húsnæði.

**21 4 Skrifstofur sveitarfélagsins**

Hér flokkast allur rekstrarkostnaður vegna skrifstofa sveitarfélagsins og framkvæmdastjórnar þess. Reiknuð hlutdeild eigin fyrirtækja og stofnana í stjórnunarkostnaði flokkast hér til frádráttar rekstrarkostnaði. Laun oddvita, þar sem ekki er ráðinn sérstakur framkvæmdastjóri, flokkast hér.

Þá er hér færður kostnaður við endurskoðun og ársuppgjör sveitarfélagsins og kostnaður vegna kjörinna skoðunarmanna þess.

**21 5 Risna, móttökur og kynningarmál**

Hér flokkast allur kostnaður við móttökur gesta og risnu, sem ekki verður heimfærður upp á aðra málaflokka og deildir. Þá er hér færður kostnaður við kynningarmál, upplýsingavef (heimasíðu) og fréttabréf.

**21 6 Starfsmannakostnaður**

Hér flokkast t.d. kostnaður við kjarasamningagerð og framlög til launanefndar sveitarfélaga.

**21 7 Samstarf sveitarfélaga**

Hér flokkast allur kostnaður vegna samstarfs við önnur sveitarfélög svo sem vegna þátttöku í landshlutasamtökum og héraðsnefndum. Framlag til héraðsnefndar skal sundurliða og flokka á viðkomandi málaflokka og rekstrareiningar og flokkast því hér eingöngu kostnaður við stjórn héraðsnefndarinnar og annar héraðsnefndarkostnaður sem ekki verður sundurliðaður á aðra málaflokka og rekstrareiningar. Rekstrarframlög sveitarfélags til byggðasamlags flokkast á viðkomandi málaflokk. Þá flokkast hér kostnaður af vinabæjasamskiptum, sem ekki flokkast á aðra málaflokka eða rekstrareiningar.

**21 8 Ýmsir styrkir og framlög**

Hér flokkast ýmsir styrkir og framlög sem ekki verða heimfærðir á aðra málaflokka eða rekstrareiningar.

　 **22 Breyting lífeyrisskuldbindinga**

Hér flokkast breyting lífeyrisskuldbindinga ársins.

　 **27 Óreglulegir liðir**

Útgjöld eða tekjur sveitarfélaga sem ekki falla undir venjulegan rekstur þeirra skal sýna sem óreglulega liði, enda hafi þau veruleg áhrif á afkomu sveitarfélags og skekki samanburð milli ára og milli sveitarfélaga. Dæmi um óvenjulega liði má nefna verulegan hagnað/tap af sölu hlutabréfa í fyrirtækjum sem ekki tengjast beint starfsemi sveitarfélags og verulegan hagnað/tap af sölu varanlegra rekstrarfjármuna, enda sé um að ræða varanlega rekstrarfjármuni sem óvenjulegt er að sveitarfélagið selji.

　 **28 Fjármunatekjur og fjármagnsgjöld**

Fjármunatekjur og fjármagnsgjöld eru ekki deildagreindir heldur færast allir á eina deild.

2890 FJÁRMUNATEKJUR OG FJÁRMAGNSGJÖLD

　 **29 Efnahagsreikningur aðalsjóðs**

Efnahagsreikningur er ekki deildagreindur í rafrænum skilum. Allar færslur færast á deild 2900.

5. gr.

*A-hluta stofnanir.*

　 **3 A-Hluta stofnanir**

Til A-hluta stofnana teljast eignasjóður og aðrar rekstrareiningar sem sveitarfélag kýs að reka sjálfstætt og falla undir lagalega skilgreiningu þess að geta talist til A-hluta. Greining skal vera á eftirfarandi rekstrareiningar:

　 **31 Eignasjóður**

Hér flokkast eignasjóður og þjónustumiðstöð.

3110 REKSTUR

3190 FJÁRMUNATEKJUR OG FJÁRMAGNSGJÖLD

　 **32 Eignasjóður – efnahagur**

Efnahagsreikningur er ekki deildagreindur í rafrænum skilum. Allar færslur færast á deild 3200.

　 **59 Aðrar A-hluta stofnanir**

Hér flokkast aðrar A-hluta stofnanir.

5910 REKSTUR

5990 FJÁRMUNATEKJUR OG FJÁRMAGNSGJÖLD

　 **60 Aðrar A-hluta stofnanir - efnahagur**

Efnahagsreikningur er ekki deildagreindur í rafrænum skilum. Allar færslur færast á deild 6000.

6. gr.

*B-hluta fyrirtæki.*

　**4 B-hluta fyrirtæki**

Sú meginregla gildir að til B-hluta flokkast þær rekstrareiningar (þjónustueiningar) sem reknar eru sem fjárhagslega sjálfstæðar einingar og hafa lagaheimild til innheimtu þjónustugjalda til þess að standa að fullu undir útgjöldum sínum. Í undantekningartilvikum getur verið rétt að flokka rekstrareiningar milli B- og A-hluta þegar um óverulega starfsemi og litla fjárbindingu í rekstrareiningunni er að ræða.

Stofnanir og fyrirtæki sveitarfélaga sem teljast til B-hluta skulu haga bókhaldi sínu á skýran og aðgengilegan hátt og reikningsskil þeirra skulu gefa glögga mynd af rekstri þeirra og efnahag. Rekstrareiningar í B-hluta skulu fara eftir ákvæðum laga nr. 145/1994 um bókhald með síðari breytingum og laga nr. 3/2006 um ársreikninga með síðari breytingum.

Rekstrarframlög aðalsjóðs sveitarfélaga til rekstrareininga í B-hluta skal flokka á málaflokk 20 innan aðalsjóðs.

Rekstrareiningar sveitarfélaga sem teljast til B-hluta eru m.a. hafnarsjóður, vatnsveita, rafveita, hitaveita, fráveita, sorphirða og sorpeyðing, íbúðarhúsnæði – leiguhúsnæði, almenningssamgöngur, bílastæðasjóður og félagslegar þjónustustofnanir.

Flokka skal og greina rekstur á eftirfarandi rekstrareiningar:

6100 HAFNARSJÓÐUR

6200 HAFNARSJÓÐUR - EFNAHAGUR

6300 VATNSVEITA

6400 VATNSVEITA - EFNAHAGUR

6500 RAFVEITA

6600 RAFVEITA - EFNAHAGUR

6700 HITAVEITA

6800 HITAVEITA - EFNAHAGUR

6900 FRÁVEITA

7000 FRÁVEITA - EFNAHAGUR

7100 ÍBÚÐARHÚSNÆÐI

7200 ÍBÚÐARHÚSNÆÐI - EFNAHAGUR

7700 FÉLAGSLEGAR ÞJÓNUSTUSTOFNANIR

7800 FÉLAGSLEGAR ÞJÓNUSTUSTOFNANIR - EFNAHAGUR

8900 AÐRAR B-HLUTA STOFNANIR

9000 AÐRAR B-HLUTA STOFNANIR – EFNAHAGUR

7. gr.

*Hagræn flokkun.*

　**5 GFS flokkun tekna og gjalda**

Greining tekna og gjalda fyrir upplýsingagrunn byggir á GFS staðli (Government Finance Statistics). Greiningin skiptist í eftirfarandi flokka:

0 Tekjur.
1 Laun og launatengd gjöld.
2 Breyting lífeyrisskuldbindinga.
3 Annar rekstrarkostnaður.
4 Styrkir og annað.
5 Afskriftir.
6 Fjármunatekjur og fjármagnsgjöld.
7 Óreglulegir liðir.

Hér á eftir verður nánar fjallað um hvern flokk fyrir sig.

　**0 Tekjur**

Tekjur greinast þannig:

**00 Skatttekjur**

Hér flokkast álagningartekjur útsvars (staðgreiðsla) og fasteignaskatts ásamt breytingum á þeim innan ársins. Einnig niðurfærsla og afskriftir sömu tekna. Lækkun álagningar samkvæmt ákvörðun sveitarstjórnar til elli- og/eða örorkulífeyrisþega færist ekki hér heldur meðal gjalda í flokki 4.

Skatttekjur greinast á þessar tegundir:

0010 ÚTSVAR

0020 FASTEIGNASKATTUR

0090 AFSKRIFTIR OG NIÐURFÆRSLA

**01 Framlög jöfnunarsjóðs sveitarfélaga**

Hér flokkast framlög Jöfnunarsjóðs önnur en endurgreiðsla húsaleigubóta. Ekki er gerð krafa um greiningu þeirra eftir tegundum framlaga heldur flokkast þau öll á eina tegund:

0190 FRAMLÖG JÖFNUNARSJÓÐS

**02 Þjónustutekjur**

Hér flokkast allar tekjur af álögðum þjónustugjöldum, svo sem fasteignagjöld önnur en fasteignaskattur, leikskólagjöld, ýmiss konar leyfis- og eftirlitsgjöld og aðrar tekjur sem innheimtar eru samkvæmt gjaldskrá eða ákvörðun sveitarstjórnar.

0210 ÞJÓNUSTUGJÖLD FASTEIGNA

Hér flokkast vatnsskattur, holræsagjald, sorphreinsunargjald og sorpurðunargjald svo og önnur þau gjöld sem lögð eru á til að standa undir þjónustu við fasteignir.

0230 TEKJUR AF LEYFISGJÖLDUM

Hér flokkast leyfisgjöld hvers konar sem lögð eru á skv. gjaldskrá eða sérstakri ákvörðun sveitarstjórnar.

0240 TEKJUR AF EFTIRLITSGJÖLDUM

Hér flokkast tekjur sem innheimtar eru skv. gjaldskrá eða taxta vegna lögboðins eftirlits af hálfu sveitarfélags eða fyrirtækja þess.

0290 AÐRAR ÞJÓNUSTUTEKJUR

Hér flokkast aðrar þjónustutekjur ótilgreindar áður.

**03 Arður af eignum**

Hér flokkast allar tekjur frá þriðja aðila af eignum sveitarfélagsins, stofnana og fyrirtækja svo sem húsaleiga, véla- og áhaldaleiga, landleiga og aðrar tekjur af eignarekstri. Innri tekjur, þ.e. viðskipti milli rekstrareininga flokkast á 05.

0390 ARÐUR AF EIGNUM

**04 Tekjur með skattaígildi**

Hér flokkast tekjur með skattaígildi s.s. lóðarleiga og byggingaréttur.

0410 LÓÐARLEIGA

Hér flokkast samningsbundnar tekjur af notkun lóða hvort sem þær eru innheimtar með fasteignagjöldum eða með öðrum hætti.

0480 BYGGINGARÉTTUR

0490 ÖNNUR SKATTAÍGILDI

Hér flokkast aðrar tekjur sem teljast skattaígildi.

**05 Vörur og þjónusta til eigin nota**

Hér flokkast allar tekjur sem bókaðar eru vegna milliviðskipta rekstrareininga, s.s. innri leiga, reiknuð hlutdeild í rekstrarkostnaði eða afnotum, millifærð vinna þjónustumiðstöðvar o.s.frv. Ekki er gert ráð fyrir greiningu tekna eftir uppruna heldur eru þær allar færðar á eina greiningu:

0510 MILLIVIÐSKIPTI REKSTRAREININGA

**06 Endurgreiðslur og tilfærslur**

Hér flokkast allar endurgreiðslur og tilfærslur frá aðilum utan sveitarfélagsins. Flokka og greina skal endurgreiðslur og tilfærslur á eftirfarandi hátt:

0610 ENDURGREIÐSLUR ANNARRA SVEITARFÉLAGA

0620 ENDURGREIÐSLUR OG TILFÆRSLUR RÍKISSJÓÐS

0690 AÐRAR ENDURGREIÐSLUR/TILFÆRSLUR

**07 Aðrar tekjur**

Hér flokkast aðrar tekjur af rekstri sveitarfélaga eða fyrirtækja þeirra sem ekki hafa verið flokkaðar hér að framan. Stærstu liðirnir í þessum flokki er sala á vöru og vinnu til þriðja aðila og styrkir og framlög frá félögum, samtökum, fyrirtækjum eða einstaklingum.

0710 STYRKIR OG FRAMLÖG

Styrkir og framlög frá félögum, samtökum, fyrirtækjum eða einstaklingum. Þessar tekjur eru venjulega bundnar ákveðnum verkefnum.

0720 SELDAR VÖRUR OG VINNA

Hér flokkast vörusala og tekjur af seldri vinnu til þriðja aðila hvort heldur er vinna manna eða tækja.

0790 ANNAÐ ÓSKILGREINT

Hér flokkast aðrar tekjur sem ekki eiga við framangreinda sundurliðun svo sem tjónabætur.

　**1 Laun og launatengd gjöld**

Hér flokkast öll laun, launatengd gjöld, launaígildi og annar starfsmannatengdur kostnaður. Greina skal laun og launatengd gjöld á eftirfarandi undirtegundir:

**10 Laun**

Hér flokkast allar tegundir launa eða þóknana, greidd eða ógreidd, sem launþegi fær fyrir starf sem hann innir af hendi á ábyrgð sveitarfélags eða fyrirtækja þess. Til vinnulauna teljast ákvæðislaun, biðlaun, nefndarlaun, eftirlaun, launabætur, staðaruppbætur, orlofsfé og greiðslur fyrir ótekið orlof. Ennfremur verkfæragjald eða verkfærapeningar, fatapeningar, flutningspeningar eða greiðsla fargjalda milli heimilis og vinnustaðar, hvort sem framangreindar greiðslur eru reiknaðar sem hundraðshluti launa eða á annan hátt, styrkir til líkamsræktar, risnufé og stjórnar- og endurskoðunarlaun kjörinna manna. Laun flokkast öll á eina greiningu:

1010 LAUN

**11 Áfallinn launakostnaður**

Hér flokkast áfallið orlof og annar áfallinn launakostnaður sem kann að hafa fallið til t.d. vegna kjarasamninga. Áfallinn launakostnaður flokkast þannig:

1170 ÁFALLIÐ ORLOF

1180 ANNAR ÁFALLINN LAUNAKOSTNAÐUR

**12 Launaígildi**

Hér flokkast hlunnindi sem sveitarfélagi eða fyrirtækjum þess ber að standa skil á skv. kjarasamningum eða ráðningarsamningum.

1210 HLUNNINDI

Hér flokkast kostnaður vegna húsnæðishlunninda samkvæmt skattmati eða niðurgreiðsla leigu, bifreiðahlunnindi og metin fæðishlunnindi.

1290 ÖNNUR LAUNAÍGILDI

Hér flokkast önnur hlunnindi eða launaígildi ótalin áður s.s. fatahlunnindi.

**13 Launatengd gjöld**

Hér flokkast öll launatengd gjöld, svo sem tryggingagjald, framlag í lífeyrissjóð, félagsgjöld og önnur lögboðin álög á launagreiðslur. Flokka skal launatengd gjöld á eftirfarandi hátt:

1310 TRYGGINGAGJALD

1390 ÖNNUR LAUNATENGD GJÖLD

**14 Annar starfsmannakostnaður**

Hér flokkast annar starfsmannatengdur kostnaður sem ekki verður heimfærður á ofangreinda flokkun.

1490 ANNAR STARFSMANNATENGDUR KOSTNAÐUR

　**2 Breyting lífeyrisskuldbindinga**

**19 Breyting lífeyrisskuldbindinga**

Hér færist breyting ársins.

1990 BREYTING LÍFEYRISSKULDBINDINGA

　**3 Annar rekstrarkostnaður**

Hér flokkast öll vöru- og þjónustukaup sveitarfélags og fyrirtækja þess hvort sem þau eru frá öðrum rekstrareiningum eða frá utanaðkomandi aðila. Gerð er krafa til eftirfarandi greiningar:

**20 Skrifstofuvörur**

Hér flokkast kaup á ýmsum vörum sem tengjast almennum skrifstofurekstri og skyldri starfsemi. Ekki má líta svo á að þessi flokkur sé eingöngu fyrir slíkan rekstur heldur er hann eins og flestir flokkar óbundinn verkefnum eða starfsemi. Sem dæmi ritföng, pappír, bækur, tímarit, nótnahefti, efni og vörur til fjölföldunar eða ljósritunar, minniháttar hugbúnaður, hljómplötur, kort, myndir, filmur o.fl.

2090 SKRIFSTOFUVÖRUR ÓSUNDURLIÐAÐ

**21 Matvæli**

Hér flokkast vörukaup til matargerðar fyrir mötuneyti, veitingarekstur og kennslu svo og kaup á máltíðum og matvörum fyrir starfsmenn í vinnutíma. Einnig drykkjarvörur, kaffi, te o.s.frv.

2190 MATVÆLI ÓSUNDURLIÐAÐ

**25 Orka**

Hér flokkast orkukaup. Gerð er krafa til eftirfarandi greiningar:

2510 RAFMAGN

2520 HEITT VATN

2530 BENSÍN, OLÍUR, METAN

2540 KALT VATN

2590 ÖNNUR ORKUKAUP

**28 Smáverkfæri og áhöld**

Hér flokkast ýmis tæki, búnaður og áhöld sem eru verðlítil og færast því ekki á eignaskrá eða til eignar þótt endingartími þeirra geti verið í sumum tilvikum langur.

2801 SMÁVERKFÆRI OG ÁHÖLD ÓSUNDURLIÐAÐ

**29 Önnur vörukaup**

Önnur vörukaup ótalin áður til reksturs eða viðhalds.

2990 ÖNNUR VÖRUKAUP ÓSUNDURLIÐAÐ

**30 Fjarskiptaþjónusta**

Hér flokkast bæði stofn- og afnotagjöld og notkun á öllum fjarskiptabúnaði og tækjum. Einnig skal færa hér til frádráttar, greiðslu frá starfsmönnum vegna afnota af síma. Einnig afnotagjöld fyrir gagnabanka, skrár og ýmiss konar tölvupóstþjónustu, einnig aðgangur að þjóðskrá, Íslenska menntanetinu, Hafsjó o.fl.

3090 FJARSKIPTAÞJÓNUSTA ÓSUNDURLIÐAÐ

**31 Akstur**

Hér flokkast leigugjöld vegna aksturs leigubifreiða, bílaleigubíla, hópferðabíla, sendibifreiða og vörubifreiða svo og afnota af bifreiðum starfsmanna. Einnig kostnaður sem til fellur umfram leigugjald s.s. bensín, gangna- og ferjugjöld. Gerð er krafa til eftirfarandi greiningar:

3130 SKÓLAAKSTUR

3190 ANNAR AKSTUR

**32 Fargjöld og ferðakostnaður**

Þessi undirflokkur tekur til fargjalda samkvæmt farmiðum, dagpeninga og dvalarkostnaðar.

3290 FARGJÖLD OG FERÐAKOSTNAÐUR ÓSUNDURLIÐAÐ

**33 Aðkeypt þjónusta**

Reikningar frá sérfræðingum flokkast hér, þ.m.t. efni. Gerð er krafa til eftirfarandi greiningar:

3310 LÖGFRÆÐIÞJÓNUSTA

Hér flokkast m.a. öll vinna lögfræðinga og tildæmdur málskostnaður.

3320 VERKFRÆÐI- OG ARKITEKTAÞJÓNUSTA

Hér flokkast kostnaður vegna kaupa á þjónustu frá verkfræðingum, tæknifræðingum og arkitektum.

3330 ENDURSKOÐUNAR- OG BÓKHALDSÞJÓNUSTA

Hér flokkast kostnaður vegna kaupa á þjónustu frá viðskipta- og hagfræðingum, lögg. endurskoðendum og rekstrarráðgjöfum.

3340 TÖLVU- OG HUGBÚNAÐARÞJÓNUSTA

Öll aðkeypt vinna kerfisfræðinga og önnur sérfræðiþjónusta vegna hugbúnaðargerðar, viðhalds og viðgerðar á hugbúnaði, aðstoð og ráðgjöf v/hugbúnaðar flokkast hér.

3350 LÆKNA- OG HJÚKRUNARÞJÓNUSTA

Hér flokkast kostnaður vegna þjónustu lækna, hjúkrunarfræðinga og sjúkraþjálfara. Einnig læknisvottorð og vinna tannlækna og tannfræðinga.

3390 ÖNNUR SÉRFRÆÐIÞJÓNUSTA

Hér færast aðrir sérfræðingar sem lokið hafa háskólaprófi eða sambærilegu langskólanámi og ekki hafa verið taldir hér að framan. Einnig kostnaður vegna öryggisgæslu og eftirlitsgjöld vegna m.a. mælitækja, geislavarna og vinnueftirlits.

**34 Leigugreiðslur**

Hér flokkast allar leigugreiðslur, bæði innan sveitarfélags og utan. Gerð er krafa til eftirfarandi greiningar:

3410 INNRI HÚSALEIGA (EIGNASJÓÐUR)

Hér flokkast kostnaður vegna leigugreiðslna til Eignasjóðs.

3470 MILLIFÆRÐ ÞJÓNUSTA

Hér flokkast kostnaður vegna millifærðrar þjónustu rekstrareininga.

3490 AÐRAR LEIGUGREIÐSLUR.

Hér flokkast aðrar leigugreiðslur en að framan eru taldar.

**35 Vátryggingar**

Hér flokkast allar vátryggingar sveitarfélags og fyrirtækja þess.

3590 VÁTRYGGINGAR

**37 Önnur þjónustukaup**

3710 MIÐLUN, KYNNING OG AUGLÝSINGAR

Hér flokkast kostnaður við auglýsingar, gerð þeirra og birtingu, gerð kynningarefnis og birtingarkostnaður þess og skoðanakannanir.

3720 RÁÐSTEFNA, FUNDIR OG RISNA

Hér flokkast þátttökugjöld á ráðstefnum og fundum sem starfsmenn eða stjórnendur sveitarfélags eða fyrirtækja þess sækja ásamt kostnaði sem krafinn er óskiptur og ekki verður flokkaður á viðeigandi liði s.s. ferðakostnað og dagpeninga. Hér flokkast einnig gjafir og risna sem stofnun eða embætti efnir til í þeim tilgangi að sýna þeim sem nýtur gestrisni, þakklæti eða viðurkenningu.

3730 ENDURMENNTUN OG NÁMSKEIÐ

Beinn kostnaður við menntun starfsmanna, verðandi starfsmanna og umsækjenda um störf í formi þátttökugjalda og annarra greiðslna fyrir fræðslu- og endurmenntunarnámskeið sem færast ekki undir aðra tegundaliði. Hér á ekki að færa greiðslur til sérfræðinga sem fengnir eru til að halda námskeið heldur skal færa þær greiðslur beint á viðkomandi verktaka- eða þjónustutegund samkvæmt menntun þeirra.

3740 RÆSTING OG HREINSUN

Hér færist öll aðkeypt ræsting, efni og vinna, teppahreinsun og gluggaþvottur innandyra.

3750 VIÐHALDSÞJÓNUSTA.

Hér flokkast allt viðhald fastafjármuna, efni og vinna verkamanna og iðnaðarmanna.

3790 ÖNNUR ÞJÓNUSTUKAUP

Hér flokkast kostnaður v/prentunar, ljósritunar eða fjölritunar og póstburðargjöld ásamt öðrum þjónustukaupum ótöldum áður.

**39 Skattar og önnur opinber gjöld**

Hér flokkast allar skattgreiðslur og greiðslur á opinberum gjöldum sem sveitarfélagi eða fyrirtækjum þess ber að greiða, nema launatengdir skattar og gjöld og fjármagnstekjuskattur. Gerð er krafa til eftirfarandi greiningar:

3910 FASTEIGNASKATTUR

3990 AÐRIR SKATTAR OG OPINBER GJÖLD

Þegar framlög og styrkir sveitarfélaganna eru skoðuð þarf að athuga hvort tilfærslan sé af rekstrarlegum toga eða ætluð til fjármunamyndunar þ.e. hvort um er að ræða tilfærslu vegna einhvers sem á að standa í langan tíma (bygging eða eitthvað þess háttar) eða verið er að styrkja rekstur t.d. fyrirtækis í bænum.

　**4 Styrkir og annað**

Styrkir eru skilgreindir sem óendurkræfar tilfærslur til aðila án þess að á móti komi vara eða þjónusta.

**41 Rekstrarstyrkir**

Hér flokkast styrkir eða framlög sem styrkþegi nýtir til rekstrar. Gerð er krafa til eftirfarandi greiningar:

4110 REKSTRARSTYRKIR TIL EINSTAKLINGA

Hér flokkast umönnunarbætur, fjárhagsaðstoð, húsaleigubætur og aðrar greiðslur frá félagsþjónustu sveitarfélags, íþrótta- og tómstundastyrkir til ungmenna og starfsmanna. Einnig ferðastyrkir v/náms eða einhverra viðburða sem viðkomandi er styrktur til að sækja, niðurgreiðsla vegna ferða ákveðins hóps einstaklinga og styrkir til að einstaklingar geti tekið þátt í t.d. sumarnámskeiðum. Þá flokkast hér niðurgreiðsla og/eða afsláttur af gjaldskrá vegna einstæðra foreldra, öryrkja, aldraðra eða 2ja eða fleiri notenda þjónustu á sama tíma. Einnig afsláttur af fasteignaskatti eða öðrum fasteignagjöldum sem veitt eru vegna öldrunar, örorku eða af félagslegum ástæðum.

4120 REKSTRARSTYRKIR TIL FÉLAGASAMTAKA OG VELFERÐARSTOFNANA

Hér flokkast framlög til félaga eða félagasamtaka þar sem ekki kemur þjónusta eða vara af hálfu styrkþega á móti. Samtök eru skilgreind sem þeir aðilar eða rekstrareiningar sem ekki hafa þann tilgang að skapa aðstandendum eða eigendum sínum hagnað (e. non-profit institutions). Hér má nefna framlög til trúfélaga, stjórnmálaflokka, íþrótta- og æskulýðsfélaga og björgunarsveita. Framlög til einkarekinna skóla flokkast einnig hér ef ekki kemur á móti veitt þjónusta til sveitarfélagsins. Einnig styrkir vegna viðburða s.s. vegna hátíðarhalda 17. júní. Framlög geta hvort heldur er verið í formi beinna fjárstyrkja eða afnota af eignum sveitarfélags.

4130 REKSTRARSTYRKIR TIL AÐILA INNAN A-HLUTANS

Hér flokkast framlög til verkefna eða rekstrareininga sem reknir eru innan A-hluta s.s. skóla, bókasafna, íþróttahúsa o.fl. Athugið að útgjöldin verða að falla utan ramma almenns rekstrarkostnaðar og lögboðinna verkefna.

4140 REKSTRARSTYRKIR TIL FYRIRTÆKJA

Hér flokkast sambærileg framlög og tilgreind eru undir 4130 nema að nú er um að ræða fyrirtæki innan B-hluta.

Einnig styrkir og framlög til fyrirtækja í einkaeign þar sem ekki kemur þjónusta eða vara á móti. Hér má nefna styrki til atvinnuþróunar, til að halda uppi samgöngum, til viðhalds og/eða varðveislu húsa eða minja o.s.frv.

4160 REKSTRARSTYRKIR TIL SVEITARFÉLAGA

Hér flokkast styrkir sem sveitarfélag veitir öðru sveitarfélagi vegna t.d. náttúruhamfara. Líklega eru fá önnur dæmi um slíka styrki.

4170 REKSTRARSTYRKIR TIL RÍKISSJÓÐS

Hér flokkast styrkir sem sveitarfélag veitir ríkissjóði, en styrkur til Sinfóníuhljómsveitar Íslands er dæmi um slíkan styrk.

**42 Fjárfestingastyrkir**

Hér flokkast styrkir til fjárfestinga, þ.e. styrkþegi nýtir fjármagnið til eignabreytinga en ekki rekstrar. Gerð er krafa til eftirfarandi greiningar:

4210 FJÁRFESTINGARSTYRKIR TIL EINSTAKLINGA

Hér flokkast styrkir til einstaklinga sem ráðstafað er af styrkþega til eignabreytinga. Sem dæmi má nefna styrki til fjölskyldna fatlaðra einstaklinga til breytinga á húsnæði, styrki til viðhalds eða endurgerðar gamalla húsa o.s.frv.

4220 FJÁRFESTINGARSTYRKIR TIL FÉLAGASAMTAKA OG VELFERÐARSTOFNANA

Hér flokkast styrkir til félaga og félagasamtaka sem varið er til eignabreytinga. Sem dæmi má nefna fjárfestingastyrki til íþróttafélaga til bygginga íþróttamannvirkja o.s.frv.

4230 FJÁRFESTINGARSTYRKIR TIL AÐILA INNAN A-HLUTANS

Hér flokkast fjárfestingarframlag til rekstrareininga innan A-hluta. Sem dæmi má nefna byggingastyrki til endurgerðar gamalla húsa eða fornminja o.s.frv.

4240 FJÁRFESTINGARSTYRKIR TIL FYRIRTÆKJA

Hér flokkast sambærileg framlög og tilgreind eru undir 4230 nema að nú er um að ræða fyrirtæki innan B-hluta eða í einkaeign.

4260 FJÁRFESTINGARSTYRKIR TIL SVEITARFÉLAGA

Hér flokkast styrkir sem sveitarfélag veitir öðru sveitarfélagi vegna t.d. náttúruhamfara ef styrk er varið til fjárfestinga, en sveitarfélag getur einnig lagt öðru sveitarfélagi til fjármagn til mannvirkjagerðar þótt eignarhald komi ekki á móti.

4270 FJÁRFESTINGARSTYRKIR TIL RÍKISSJÓÐS

Í flestum tilvikum er um að ræða styrki frá ríki til sveitarfélaga en ekki öfugt. En ef svo væri þá myndu slíkir styrkir flokkast hér.

**45 Niðurfærsla og afskriftir**

Hér flokkast niðurfærsla og afskriftir viðskiptakrafna, eignahluta, hlutafjár eða skuldabréfaeignar.

4510 NIÐURFÆRSLA OG AFSKRIFTIR VIÐSKIPTAKRAFNA

**48 Sektir og skaðabætur**

Hér flokkast sektir, tjónabætur til 3ja aðila og dæmdar bætur hvers konar sem sveitarfélagi eða fyrirtækjum þess ber að greiða.

4890 SEKTIR OG SKAÐABÆTUR

**49 Aðrir óskilgreindir liðir**

Hér flokkast önnur útgjöld sem ekki er hægt að flokka annars staðar.

4990 AÐRIR ÓSKILGREINDIR LIÐIR

　**5 Afskriftir**

**56 Afskriftir**

Hér flokkast afskriftir fastafjármuna og annarra eigna fyrirtækja sveitarfélaga.

5610 AFSKRIFT EIGNA

　**6 Fjármunatekjur og fjármagnsgjöld**

Hér flokkast fjármunatekjur og fjármagnsgjöld sveitarfélags og fyrirtækja þess. Sérstaklega ber að greina fjármunatekjur og fjármagnsgjöld vegna innri viðskipta.

**60 Fjármuna- og verðbótatekjur**

Hér flokkast fjármuna- og verðbótatekjur sveitarfélags og fyrirtækja þess. Gerð er krafa til eftirfarandi greiningar:

6010 FJÁRMUNATEKJUR

6020 VERÐBÓTATEKJUR

6030 FJÁRMUNATEKJUR - INNRI VIÐSKIPTI

6040 VERÐBÓTATEKJUR - INNRI VIÐSKIPTI

**61 Fjármagns- og verðbótagjöld**

Hér flokkast fjármagns- og verðbótagjöld sveitarfélags og fyrirtækja þess. Gerð er krafa til eftirfarandi greiningar:

6110 FJÁRMAGNSGJÖLD

6120 VERÐBÓTAGJÖLD

6130 FJÁRMAGNSGJÖLD - INNRI VIÐSKIPTI

6140 VERÐBÓTAGJÖLD - INNRI VIÐSKIPTI

**62 Gengismunur**

Hér flokkast gengismunur af eignum og skuldum sveitarfélags og fyrirtækja þess.

6210 GENGISMUNUR

**63 Tekjur af eignahlutum**

Hér flokkast arður af eignahlutum og fyrirtækjum sveitarfélaga, s.s. Lánasjóði sveitarfélaga, Brunabótafélagi Íslands og hlutafjáreign. Gerð er krafa til eftirfarandi greiningar:

6310 ARÐUR AF EIGNARHLUTUM

6320 ARÐUR AF EIGIN FYRIRTÆKJUM

6330 ANNAR ARÐUR

**64 Fjármagnstekjuskattur**

Hér flokkast fjármagnstekjuskattur.

6410 FJÁRMAGNSTEKJUSKATTUR

**65 AÐRAR FJÁRMUNATEKJUR OG FJÁRMAGNSGJÖLD**

Hér flokkast söluhagnaður og tap eigna, eignahluta og hlutabréfa. Einnig aðrar fjármunatekjur og fjármagnsgjöld sem ekki verða flokkaðar annars staðar.

6510 SÖLUHAGNAÐUR/-TAP HLUTABRÉFA/EIGNARHLUTA

6590 AÐRAR FJÁRMUNATEKJUR OG FJÁRMAGNSGJÖLD

　**7 Óreglulegir liðir**

Óreglulegir liðir eru tekjur eða gjöld sem koma einungis fyrir einu sinni eða afar sjaldan og falla því ekki undir hefðbundna starfsemi sveitarfélaga. Sala fasteigna eða eignarhluta í fyrirtækjum er m.a. skilgreind sem óreglulegur liður. Slíkir hlutir eru yfirleitt seldir einungis einu sinni og falla ekki undir hefðbundna starfsemi sveitarfélaga. Kostnaður vegna náttúruhamfara er einnig óreglulegur kostnaður svo annað dæmi sé nefnt.

7010 ÓREGLULEGAR TEKJUR

7020 ÓREGLULEG GJÖLD

8. gr.

*Efnahagsliðir.*

**6 flokkun eigna og skulda**

**8 Eignir**

Hér flokkast eignir sveitarfélags, fyrirtækja þess og stofnana. Gerð er krafa til eftirfarandi greiningar:

**80 Eignabreytingar**

Þessi flokkun er notuð í fjárhagsáætlun og í skilum innan ársins en ekki í ársreikningi. Þar ber sveitarfélagi að skila sérstöku yfirliti um eignabreytingar þar sem flokkun er á málaflokka.

8001 SELDAR EIGNIR

8002 GATNAGERÐARGJÖLD

8003 ENDURGREIÐSLUR

8010 KEYPTAR EIGNIR

8020 FRAMKVÆMDIR

**81 Varanlegir rekstrarfjármunir**

8101 RÉTTINDI

8110 FASTEIGNIR, LÓÐIR OG FASTEIGNARÉTTINDI

8120 LEIGÐAR EIGNIR

8130 VÉLAR OG TÆKI

8140 VEITUR OG GATNAKERFI

8150 HAFNARMANNVIRKI

**82 Áhættufjármunir og langtímakröfur**

8201 EIGNARHLUTIR Í BYGGÐASAMLÖGUM

8210 EIGNARHLUTAR Í TENGDUM FÉLÖGUM

8220 EIGNARHLUTAR Í HLUTDEILDARFÉLÖGUM

8230 EIGNARHLUTAR Í ÖÐRUM FÉLÖGUM

8240 SKATTEIGN

8250 ANNAÐ

8260 VERÐBRÉF

8261 NÆSTA ÁRS AFBORGANIR

8270 SKULDABRÉF A-HLUTA FYRIRTÆKJA

8271 NÆSTA ÁRS AFBORGUN A-HLUTA

8280 SKULDABRÉF B-HLUTA FYRIRTÆKJA

8281 NÆSTA ÁRS AFBORGUN B-HLUTA

**83 Veltufjármunir**

8301 BIRGÐIR

8310 ÓINNHEIMTAR TEKJUR

8320 AÐRAR SKAMMTÍMAKRÖFUR

8321 SKAMMTÍMAKRÖFUR Á A-HLUTA FYRIRTÆKI

8322 SKAMMTÍMAKRÖFUR Á B-HLUTA FYRIRTÆKI

8330 BANKAREIKNINGAR

8340 SJÓÐIR OG MILLIREIKNINGAR

8361 NÆSTA ÁRS AFBORGANIR

8362 NÆSTA ÁRS AFBORGUN A-HLUTA

8363 NÆSTA ÁRS AFBORGUN B-HLUTA

**9 Skuldir og eigið fé**

**90 Eigið fé**

9000 EIGINFJÁRREIKNINGUR

**91 Skuldbindingar**

9110 LÍFEYRISSKULDBINDING

9120 AÐRAR SKULDBINDINGAR

**92 Langtímaskuldir**

9210 SKULDABRÉFALÁN - INNLEND

9220 SKULDABRÉFALÁN - ERLEND (INNLENDIR LÁNVEITENDUR)

9221 SKULDABRÉFALÁN - ERLEND

9230 LEIGUSKULDIR

9231 LEIGUSKULDIR - ERLENDAR

9240 INNRI LÁN - VIÐ AÐALSJÓÐ

9250 NÆSTA ÁRS AFBORGANIR

**97 Skammtímaskuldir**

9710 SKULDIR VIÐ LÁNASTOFNANIR

9720 VIÐSKIPTASKULDIR

9721 SKULDIR VIÐ A-HLUTA FYRIRTÆKI

9722 SKULDIR VIÐ B-HLUTA FYRIRTÆKI

9730 AÐRAR SKAMMTÍMASKULDIR

9731 AÐRAR SKAMMTÍMASKULDIR (ERLENDAR)

9751 NÆSTA ÁRS AFBORGANIR

9752 NÆSTA ÁRS AFBORGUN A-HLUTA

9753 NÆSTA ÁRS AFBORGUN B-HLUTA

9760 FYRIRFRAMINNBORGANIR

9. gr.

*Málaflokkagreining.*

Málaflokkagreining fjárhagsupplýsinga sveitarfélaga

|  |  |  |  |
| --- | --- | --- | --- |
| **Mfl./deild** | **Heiti** |  | **COFOG** |
|  |  |  |  |  |  |
| **00** | **Skatttekjur** |  | 0000 |
|  | *0* | *Skattar* |  |  |
|  |  | 01 | Útsvör | 0001 |
|  |  | 06 | Fasteignaskattur | 0006 |
|  | *1* | *Framlög úr Jöfnunarsjóði sveitarfélaga* | 0010 |
|  | *3* | *Aðrar tekjur með skattaígildi* |  |
|  |  | 35 | Lóðarleiga | 0035 |
| **02** | **Félagsþjónusta** | 0200 |
|  | *0* | *Sameiginlegir liðir* | 0201 |
|  | *1* | *Félagsleg aðstoð* |  |
|  |  | 11 | Fjárhagsaðstoð | 0211 |
|  |  | 15 | Félagsleg heimaþjónusta | 0215 |
|  |  | 16 | Niðurgreiðsla dvalargjalda | 0216 |
|  |  | 17 | Niðurgreiðsla húsaleigu | 0217 |
|  |  | 18 | Húsaleigubætur | 0218 |
|  |  | 19 | Önnur félagsleg hjálp | 0219 |
|  | *3* | *Þjónusta við börn og unglinga* |  |
|  |  | 31 Kostnaður vegna barnaverndarnefndar | 0231 |
|  |  | 32 Kostn. vegna vistunar utan heimilis á stofn.  | 0232 |
|  |  | 33 Kostnaður vegna fósturs utan heimilis | 0233 |
|  |  | 34 Kostnaður vegna úrræða á heimili  | 0234 |
|  |  | 35 Annað  | 0235 |
|  | *4* | *Þjónusta við aldraða* |  |
|  |  | 41 | Framlag til dvalar- og hjúkrunarheimila | 0241 |
|  |  | 42 | Heimaþjónusta | 0242 |
|  |  | 43 | Tómstundastarf | 0243 |
|  |  | 49 | Annað | 0249 |
|  | *5* | *Þjónusta við fatlaða* |  |
|  |  | 51 | Sameiginlegir liðir | 0251 |
|  |  | 52 | Félagsleg liðveisla | 0252 |
|  |  | 53 | Heimaþjónusta fatlaðra | 0253 |
|  |  | 54 | Ferðaþjónusta fatlaðra | 0254 |
|  |  | 55 | Frekari liðveisla | 0254 |
|  |  | 56 | Búseta | 0256 |
|  |  | 57 | Skammtímavistun fyrir fatlaða | 0257 |
|  |  | 58 | Dagþjónusta fyrir fatlaða | 0258 |
|  |  | 59 | Önnur þjónusta við fatlaða | 0259 |
|  | *6* | *Ýmis félagsþjónusta* |  |
|  |  | 61 | Áfengis- og vímuefnavarnir | 0261 |
|  |  | 69 | Annað | 0269 |
|  | *7* | *Ýmis lögbundin framlög* | 0270 |
|  | *8* | *Ýmsir styrkir og framlög* | 0280 |
| **03** | **Heilbrigðismál** | 0300 |
|  | *2* | *Heilsuvernd* |  |
|  |  | 21 | Heilsugæslustöðvar | 0321 |
|  |  | 22 | Heilbrigðiseftirlit | 0322 |
|  |  | 29 | Annað | 0329 |
| **04** | **Fræðslu- og uppeldismál** | 0400 |
|  | *0* | *Sameiginlegir liðir* |  |
|  |  | 01 | Skólaskrifstofa | 0401 |
|  |  | 09 | Aðrir sameiginlegir liðir | 0409 |
|  | *1* | *Leikskólar og dagvistun* |  |
|  |  | 11 | Leikskólar | 0411 |
|  |  |  | 1101 | Leikskóli 1 | 041101 |
|  |  |  | 1102 | Leikskóli 2 | 041102 |
|  |  |  | 1103 | Leikskóli 3 | 041103 |
|  |  |  | 1104 | Leikskóli 4 o.s.frv. | 041104 |
|  |  | 16 | Framlög til rekstrar leikskóla annarra | 0416 |
|  |  | 17 | Dagvistun í heimahúsum | 0417 |
|  |  | 18 | Gæsluvellir | 0418 |
|  |  | 19 | Annar leikskóla- og dagvistunarkostnaður | 0419 |
|  | *2* | *Grunnskólar* |  |
|  |  | 21 | Grunnskólar | 0421 |
|  |  |  | 2101 | Grunnskóli 1 | 042101 |
|  |  |  | 2102 | Grunnskóli 2 | 042102 |
|  |  |  | 2103 | Grunnskóli 3 | 042103 |
|  |  |  | 2104 | Grunnskóli 4 o.s.frv. | 042104 |
|  |  | 28 | Vistun utan skólatíma | 0428 |
|  |  | 29 | Annar grunnskólakostnaður | 0429 |
|  | *4* | *Framhaldsskólar* | 0440 |
|  | *5* | *Önnur fræðslustarfsemi* | 0450 |
|  |  | 51 | Tónlistarskóli | 0451 |
|  |  |  | 5101 | Tónlistarskóli 1 | 045101 |
|  |  |  | 5102 | Tónlistarskóli 2 | 045102 |
|  |  |  | 5103 | Tónlistarskóli 3 o.s.frv. | 045103 |
|  |  | 52 | Umferðarskólinn „Ungir vegfarendur“ | 0452 |
|  |  | 59 | Aðrir skólar og fræðslustarfsemi | 0459 |
|  | *8* | *Ýmsir styrkir og framlög* | 0480 |
| **05** | **Menningarmál** | 0500 |
|  | *0* | *Sameiginlegir liðir* | 0501 |
|  | *2* | *Bókasöfn* |  | 0520 |
|  | *3* | *Önnur söfn* |  | 0530 |
|  | *4* | *Byggðasaga* | 0540 |
|  | *5* | *Listir* |  | 0550 |
|  | *6* | *Menningarhús - félagsheimili* | 0560 |
|  | *7* | *Hátíðarhöld* |  | 0570 |
|  | *8* | *Ýmsir styrkir og framlög* | 0580 |
| **06** | **Æskulýðs- og íþróttamál** | 0600 |
|  | *0* | *Sameiginlegir liðir* | 0601 |
|  | *1* | *Leikvellir* |  | 0610 |
|  | *2* | *Æskulýðsmál* | 0620 |
|  |  | 26 | Sumarnámskeið | 0626 |
|  |  | 27 | Vinnuskóli | 0627 |
|  |  | 29 | Önnur æskulýðsmál | 0629 |
|  | *3* | *Félagsmiðstöðvar* | 0630 |
|  | *5* | *Íþróttahús og sundlaugar* | 0650 |
|  |  | 51 | Íþróttahús | 0651 |
|  |  |  | 5101 | Íþróttahús 1 | 065101 |
|  |  |  | 5102 | Íþróttahús 2 | 065102 |
|  |  |  | 5103 | Íþróttahús 3 o.s.frv. | 065103 |
|  |  | 55 | Sundlaugar | 0655 |
|  |  |  | 5501 | Sundlaug 1 | 065501 |
|  |  |  | 5502 | Sundlaug 2 | 065502 |
|  |  |  | 5503 | Sundlaug 3 o.s.frv. | 065503 |
|  |  | 59 | Önnur íþróttamannvirki | 0659 |
|  | *6* | *Íþróttasvæði* | 0660 |
|  | *8* | *Styrkir til æskulýðs- og íþróttamála* | 0680 |
| **07** | **Brunamál og almannavarnir** | 0700 |
|  | *0* | *Sameiginlegir liðir* | 0701 |
|  | *2* | *Brunavarnir* | 0720 |
|  | *4* | *Almannavarnir og öryggismál* | 0740 |
|  | *8* | *Ýmsir styrkir og framlög* | 0780 |
| **08** | **Hreinlætismál** |  | 0800 |
|  | *0* | *Sameiginlegir liðir* | 0801 |
|  | *2* | *Sorphreinsun og sorpeyðing* | 0820 |
|  | *5* | *Meindýraeyðing og dýraeftirlit* | 0850 |
|  | *8* | *Ýmsir styrkir og framlög* | 0880 |
| **09** | **Skipulags- og byggingarmál** | 0900 |
|  | *0* | *Sameiginlegir liðir* | 0901 |
|  | *1* | *Mælingar, skráning og kortagerð* | 0910 |
|  | *2* | *Skipulagsmál, byggingareftirlit* | 0920 |
|  | *7* | *Lóðir og lendur* | 0970 |
|  | *8* | *Ýmsir styrkir og framlög* | 0980 |
| **10** | **Umferðar- og samgöngumál** | 1000 |
|  | *0* | *Sameiginlegir liðir* | 1001 |
|  | *3* | *Viðhald og rekstur gatnakerfis* | 1030 |
|  | *4* | *Gangbrautir, hjólreiðastígar og reiðvegir* | 1040 |
|  | *5* | *Umferðaröryggismál* | 1050 |
|  | *6* | *Snjómokstur og hálkuvarnir* | 1060 |
|  | *7* | *Samgöngumál* | 1070 |
|  | *8* | *Ýmsir styrkir og framlög* | 1080 |
| **11** | **Umhverfismál** |  | 1100 |
|  | *0* | *Sameiginlegir liðir* | 1101 |
|  | *2* | *Almenningsgarðar* | 1120 |
|  | *3* | *Útivistarsvæði* | 1130 |
|  |  | 31 | Skógræktarsvæði | 1131 |
|  |  | 39 | Annað | 1139 |
|  | *4* | *Opin svæði* |  | 1140 |
|  | *5* | *Umhverfi gatna og torg* | 1150 |
|  | *6* | *Skreytingar* | 1160 |
|  | *7* | *Minka- og refaeyðing* | 1170 |
|  | *8* | *Ýmsir styrkir og framlög* | 1180 |
| **13** | **Atvinnumál** |  | 1300 |
|  | *0* | *Sameiginlegir liðir* | 1301 |
|  | *2* | *Landbúnaður* | 1320 |
|  | *4* | *Iðnaður* |  | 1340 |
|  | *5* | *Fiskeldi og útgerð* | 1350 |
|  | *6* | *Ferðamál* |  | 1360 |
|  | *8* | *Ýmsir styrkir og framlög* | 1380 |
| **20** | **Framlög til B-hluta fyrirtækja** | 2000 |
|  |  | 61 | Hafnarsjóður | 2061 |
|  |  | 67 | Veitur |  | 2067 |
|  |  | 71 | Íbúðarhúsnæði | 2071 |
|  |  | 77 | Félagslegar þjónustustofnanir | 2077 |
|  |  | 89 | Aðrar B-hluta stofnanir | 2089 |
| **21** | **Sameiginlegur kostnaður** | 2100 |
|  | *0* | *Meðferð sveitarstjórnarmála* | 2101 |
|  | *1* | *Kosningar* |  | 2110 |
|  |  | 11 | Sveitarstjórnarkosningar | 2111 |
|  |  | 15 | Alþingis- og forsetakosningar | 2115 |
|  |  | 19 | Aðrar atkvæðagreiðslur | 2119 |
|  | *2* | *Sameining sveitarfélaga* | 2120 |
|  | *3* | *Ónotaðar eignir* | 2130 |
|  | *4* | *Skrifstofur sveitarfélagsins* | 2140 |
|  | *5* | *Risna, móttökur og kynningarmál* | 2150 |
|  | *6* | *Starfsmannakostnaður* | 2160 |
|  | *7* | *Samstarf sveitarfélaga* | 2170 |
|  | *8* | *Ýmsir styrkir og framlög* | 2180 |
| **22** | **Breyting lífeyrisskuldbindinga** | 2200 |
| **27** | **Óreglulegir liðir** | 2700 |
| **28** | **Fjármunatekjur og fjármagnsgjöld** | 2800 |
|  | *9* | *Fjármunatekjur og fjármagnsgjöld* |  |
|  |  | 90 | *Fjármunatekjur og fjármagnsgjöld* | 2890 |
| **29** | **Aðalsjóður - efnahagur** | 2900 |
|  |  |  |  |  |  |
| **A - hluta stofnanir** |  |  |
|  |  |  |  |  |  |
| **31** | **Eignasjóður** |  | 3100 |
|  |  | 10 | Rekstur | 3110 |
|  |  | 90 | *Fjármunatekjur og fjármagnsgjöld* | 3190 |
| **32** | **Eignasjóður - efnahagur** | 3200 |
| **59** | **Aðrar A-hluta stofnanir** | 5900 |
|  |  | 10 | Rekstur | 5910 |
|  |  | 90 | *Fjármunatekjur og fjármagnsgjöld* | 5990 |
| **60** | **Aðrar A-hluta stofnanir - efnahagur** | 6000 |
|  |  |  |  |  |  |
| **B - hluta stofnanir** |  |  |
|  |  |  |  |  |  |
| **61** | **Hafnarsjóður** |  | 6100 |
| **62** | **Hafnarsjóður - efnahagur** | 6200 |
| **63** | **Vatnsveita** |  | 6300 |
| **64** | **Vatnsveita - efnahagur** | 6400 |
| **65** | **Rafveita** |  | 6500 |
| **66** | **Rafveita - efnahagur** | 6600 |
| **67** | **Hitaveita** |  | 6700 |
| **68** | **Hitaveita - efnahagur** | 6800 |
| **69** | **Fráveita** |  | 6900 |
| **70** | **Fráveita - efnahagur** | 7000 |
| **71** | **Íbúðarhúsnæði** | 7100 |
| **72** | **Íbúðarhúsnæði - efnahagur** | 7200 |
| **77** | **Félagslegar þjónustustofnanir** | 7700 |
| **78** | **Félagslegar þjónustustofnanir - efnahagur** | 7800 |
| **89** | **Aðrar B-hluta stofnanir** | 8900 |
| **90** | **Aðrar B-hluta stofnanir - efnahagur** | 9000 |

10. gr.

*Hagræn flokkun.*

Hagræn flokkun fjárhagsupplýsinga sveitarfélaga

|  |  |  |
| --- | --- | --- |
| **Uppgjörstegund** | **Lýsing** | **GFS lykill** |
| **0** | **Tekjur** |  | 0000 |
|  | **00** | **Skatttekjur** |  |
|  |  | 0010 | Útsvar | 0010 |
|  |  | 0020 | Fasteignaskattur | 0020 |
|  |  | 0090 | Afskriftir og niðurfærsla | 0090 |
|  | **01** | **Framlög Jöfnunarsjóðs sveitarfélaga** |  |
|  |  | 0190 | Framlög Jöfnunarsjóðs | 0190 |
|  | **02** | **Þjónustutekjur** |  |
|  |  | 0210 | Þjónustugjöld fasteigna | 0210 |
|  |  | 0230 | Tekjur af leyfisgjöldum | 0230 |
|  |  | 0240 | Tekjur af eftirlitsgjöldum | 0240 |
|  |  | 0290 | Aðrar þjónustutekjur | 0290 |
|  | **03** | **Arður af eignum** |  |
|  |  | 0390 | Arður af eignum | 0390 |
|  | **04** | **Tekjur með skattaígildi** |  |
|  |  | 0410 | Lóðarleiga | 0410 |
|  |  | 0480 | Byggingaréttur | 0480 |
|  |  | 0490 | Önnur skattaígildi | 0490 |
|  | **05** | **Vörur og þjónusta til eigin nota** |  |
|  |  | 0510 | Milliviðskipti rekstrareininga | 0510 |
|  | **06** | **Endurgreiðslur og tilfærslur** |  |
|  |  | 0610 | Endurgreiðslur annarra sveitarfélaga | 0610 |
|  |  | 0620 | Endurgreiðslur og tilfærslur ríkissjóðs | 0620 |
|  |  | 0690 | Aðrar endurgreiðslur/tilfærslur | 0690 |
|  | **07** | **Aðrar tekjur** |  |
|  |  | 0710 | Styrkir og framlög | 0710 |
|  |  | 0720 | Seldar vörur og þjónusta | 0720 |
|  |  | 0790 | Annað óskilgreint | 0790 |
| **1** | **Laun og launatengd gjöld** | 1000 |
|  | **10** | **Laun** |  |  |
|  |  | 1010 | Laun | 1010 |
|  | **11** | **Áfallinn launakostnaður** |  |
|  |  | 1170 | Áfallið orlof | 1170 |
|  |  | 1180 | Annar áfallinn launakostnaður | 1180 |
|  | **12** | **Launaígildi** |  |
|  |  | 1210 | Hlunnindi | 1210 |
|  |  | 1290 | Önnur launaígildi | 1290 |
|  | **13** | **Launatengd gjöld** |  |
|  |  | 1310 | Tryggingagjald | 1310 |
|  |  | 1390 | Önnur launatengd gjöld | 1390 |
|  | **14** | **Annar starfsmannakostnaður** |  |
|  |  | 1490 | Annar starfsmannatengdur kostnaður | 1490 |
| **2** | **Breyting lífeyrisskuldbindinga** | 2000 |
|  | **19** | **Breyting lífeyrisskuldbindinga** |  |
|  |  | 1990 | Breyting lífeyrisskuldbindinga | 1990 |
| **3** | **Annar rekstrarkostnaður** | 3000 |
|  | **20** | **Skrifstofuvörur** |  |
|  |  | 2090 | Skrifstofuvörur ósundurliðað | 2090 |
|  | **21** | **Matvæli** |  |
|  |  | 2190 | Matvæli ósundurliðað | 2190 |
|  | **25** | **Orka** |  |  |
|  |  | 2510 | Rafmagn | 2510 |
|  |  | 2520 | Heitt vatn | 2520 |
|  |  | 2530 | Bensín, olíur og metan | 2530 |
|  |  | 2540 | Kalt vatn | 2540 |
|  |  | 2590 | Önnur orkukaup | 2590 |
|  | **28** | **Smáverkfæri og áhöld** |  |
|  |  | 2890 | Smáverkfæri og áhöld | 2890 |
|  | **29** | **Önnur vörukaup** |  |
|  |  | 2990 | Önnur vörukaup | 2990 |
|  | **30** | **Fjarskiptaþjónusta** |  |
|  |  | 3090 | Fjarskiptaþjónusta ósundurliðað | 3090 |
|  | **31** | **Akstur** |  |  |
|  |  | 3130 | Skólaakstur | 3130 |  |
|  |  | 3190 | Annar akstur | 3190 |  |
|  | **32** | **Fargjöld og ferðakostnaður** |  |  |
|  |  | 3290 | Fargjöld og ferðakostnaður | 3290 |  |
|  | **33** | **Aðkeypt þjónusta** |  |  |
|  |  | 3310 | Lögfræðiþjónusta | 3310 |  |
|  |  | 3320 | Verkfræði- og arkitektaþjónusta | 3320 |  |
|  |  | 3330 | Endurskoðunar- og bókhaldsþjónusta | 3330 |  |
|  |  | 3340 | Tölvu- og hugbúnaðarþjónusta | 3340 |  |
|  |  | 3350 | Lækna- og hjúkrunarþjónusta | 3350 |  |
|  |  | 3390 | Önnur sérfræðiþjónusta | 3390 |  |
|  | **34** | **Leigugreiðslur** |  |  |
|  |  | 3410 | Innri húsaleiga (Eignasjóður) | 3410 |  |
|  |  | 3470 | Millifærð þjónusta | 3470 |  |
|  |  | 3490 | Aðrar leigugreiðslur | 3490 |  |
|  | **35** | **Vátryggingar** |  |  |
|  |  | 3510 | Vátryggingar | 3510 |  |
|  | **37** | **Önnur þjónustukaup** |  |  |
|  |  | 3710 | Miðlun, kynning og auglýsingar | 3710 |  |
|  |  | 3720 | Ráðstefna, fundir og risna | 3720 |  |
|  |  | 3730 | Endurmenntun og námskeið | 3730 |  |
|  |  | 3740 | Ræsting og hreinsun | 3740 |  |
|  |  | 3750 | Viðhaldsþjónusta | 3750 |  |
|  |  | 3790 | Önnur þjónustukaup | 3790 |  |
|  | **39** | **Skattar og önnur opinber gjöld** |  |  |
|  |  | 3910 | Fasteignaskattur | 3910 |  |
|  |  | 3990 | Aðrir skattar og opinber gjöld | 3990 |  |
| **4** | **Styrkir og annað** | 4000 |  |
|  | **41** | **Rekstrarstyrkir** |  |  |
|  |  | 4110 | Rekstrarstyrkir til einstaklinga | 4110 |  |
|  |  | 4120 | Rekstrarstyrkir til félagasamtaka og velferðarstofnana | 4120 |  |
|  |  | 4130 | Rekstrarstyrkir til aðila innan A-hlutans | 4130 |  |
|  |  | 4140 | Rekstrarstyrkir til fyrirtækja | 4140 |  |
|  |  | 4160 | Rekstrarstyrkir til sveitarfélaga | 4160 |  |
|  |  | 4170 | Rekstrarstyrkir til ríkissjóðs | 4170 |  |
|  | **42** | **Fjárfestingastyrkir** |  |  |
|  |  | 4210 | Fjárfestingarstyrkir til einstaklinga | 4210 |  |
|  |  | 4220 | Fjárfestingarstyrkir til félagasamtaka og velferðarstofnana | 4220 |  |
|  |  | 4230 | Fjárfestingarstyrkir til aðila innan A-hlutans | 4230 |  |
|  |  | 4240 | Fjárfestingarstyrkir til fyrirtækja | 4240 |  |
|  |  | 4260 | Fjárfestingarstyrkir til sveitarfélaga | 4260 |  |
|  |  | 4270 | Fjárfestingarstyrkir til ríkissjóðs | 4270 |  |
|  | **45** | **Niðurfærsla og afskriftir viðskiptakrafna** |  |  |
|  |  | 4510 | Afskriftir og niðurfærsla viðskiptakrafna | 4510 |  |
|  | **48** | **Sektir og skaðabætur** |  |  |
|  |  | 4890 | Sektir og skaðabætur | 4890 |  |
|  | **49** | **Aðrir óskilgreindir liðir** |  |  |
|  |  | 4990 | Aðrir óskilgreindir liðir | 4990 |  |
| **5** | **Afskriftir** |  | 5000 |  |
|  | **56** | **Afskriftir** |  |  |
|  |  | 5610 | Afskrift eigna | 5610 |  |
| **6** | **Fjármunatekjur og fjármagnsgjöld** |  |  |
|  | **60** | **Fjármuna- og verðbótatekjur** |  |  |
|  |  | 6010 | Fjármunatekjur | 6010 |  |
|  |  | 6020 | Verðbótatekjur | 6020 |  |
|  |  | 6030 | Fjármunatekjur - innri viðskipti | 6030 |  |
|  |  | 6040 | Verðbótatekjur - innri viðskipti | 6040 |  |
|  | **61** | **Fjármagns- og verðbótagjöld** |  |  |
|  |  | 6110 | Fjármagnsgjöld | 6110 |  |
|  |  | 6120 | Verðbótagjöld | 6120 |  |
|  |  | 6130 | Fjármagnsgjöld - innri viðskipti | 6130 |  |
|  |  | 6140 | Verðbótagjöld - innri viðskipti | 6140 |  |
|  | **62** | **Gengismunur** |  |  |
|  |  | 6210 | Gengismunur | 6210 |  |
|  | **63** | **Tekjur af eignarhlutum** |  |  |
|  |  | 6310 | Arður af eignarhlutum | 6310 |  |
|  |  | 6320 | Arður af eigin fyrirtækjum | 6320 |  |
|  |  | 6330 | Annar arður | 6330 |  |
|  | **64** | **Fjármagnstekjuskattur** |  |  |
|  |  | 6410 | Fjármagnstekjuskattur | 6410 |  |
|  | **65** | **Aðrar fjármunatekjur og fjármagnsgjöld**  |  |  |
|  |  | 6510 | Söluhagnaður/-tap hlutabréfa/eignarhluta | 6510 |  |
|  |  | 6590 | Aðrar fjármunatekjur og fjármagnsgjöld | 6590 |  |
| **7** | **Óreglulegir liðir** |  |  |
|  | **70** | **Óreglulegar tekjur/gjöld** |  |  |
|  |  | 7010 | Óreglulegar tekjur | 7010 |  |
|  |  | 7020 | Óregluleg gjöld | 7020 |  |
| **8** | **Eignir** |  |  |
|  | **80** | **Eignabreytingar** | 8000 |  |
|  |  | 8001 | Seldar eignir | 8001 |  |
|  |  | 8002 | Gatnagerðargjöld | 8002 |  |
|  |  | 8003 | Endurgreiðslur | 8003 |  |
|  |  | 8010 | Keyptar eignir | 8010 |  |
|  |  | 8020 | Framkvæmdir | 8020 |  |
|  | **81** | **Varanlegir rekstrarfjármunir** | 8100 |  |
|  |  | 8101 | Réttindi | 8101 |  |
|  |  | 8110 | Fasteignir, lóðir og fasteignaréttindi | 8110 |  |
|  |  | 8120 | Leigðar eignir | 8120 |  |
|  |  | 8130 | Vélar og tæki | 8130 |  |
|  |  | 8140 | Veitur og gatnakerfi | 8140 |  |
|  |  | 8150 | Hafnarmannvirki | 8150 |  |
|  | **82** | **Áhættufjármunir og langtímakröfur** | 8200 |  |
|  |  | 8201 | Eignarhlutir í byggðasamlögum | 8201 |  |
|  |  | 8210 | Eignarhlutar í tengdum félögum | 8210 |  |
|  |  | 8220 | Eignarhlutar í hlutdeildarfélögum | 8220 |  |
|  |  | 8230 | Eignarhlutar í öðrum félögum | 8230 |  |
|  |  | 8240 | Skatteign | 8240 |  |
|  |  | 8250 | Annað | 8250 |  |
|  |  | 8260 | Verðbréf | 8260 |  |
|  |  | 8270 | Skuldabréf A-hluta fyrirtækja | 8270 |  |
|  |  | 8280 | Skuldabréf B-hluta fyrirtækja | 8280 |  |
|  | **83** | **Veltufjármunir** | 8300 |  |
|  |  | 8301 | Birgðir | 8301 |  |
|  |  | 8310 | Óinnheimtar tekjur | 8310 |  |
|  |  | 8320 | Aðrar skammtímakröfur | 8320 |  |
|  |  | 8321 | Skammtímakröfur á A-hluta fyrirtæki | 8321 |  |
|  |  | 8322 | Skammtímakröfur á B-hluta fyrirtæki | 8322 |  |
|  |  | 8330 | Bankareikningar | 8330 |  |
|  |  | 8340 | Sjóðir og millireikningar | 8340 |  |
| **9** | **Skuldir og eigið fé** |  |  |
|  | **90** | **Eigið fé** |  | 9000 |  |
|  |  | 9010 | Eiginfjárreikningur | 9010 |  |
|  | **91** | **Skuldbindingar** | 9100 |  |
|  |  | 9110 | Lífeyrisskuldbinding | 9110 |  |
|  |  | 9120 | Aðrar skuldbindingar | 9120 |  |
|  | **92** | **Langtímaskuldir** | 9200 |  |
|  |  | 9210 | Skuldabréfalán - innlend | 9210 |  |
|  |  | 9220 | Skuldabréfalán - erlend (innlendir lánveitendur) | 9220 |  |
|  |  | 9221 | Skuldabréfalán - erlend (erlendir lánveitendur) | 9221 |  |
|  |  | 9230 | Leiguskuldir | 9230 |  |
|  |  | 9231 | Leiguskuldir - erlendar | 9231 |  |
|  |  | 9240 | Innri lán - við aðalsjóð | 9240 |  |
|  | **97** | **Skammtímaskuldir** | 9700 |  |
|  |  | 9710 | Skuldir við lánastofnanir | 9710 |  |
|  |  | 9720 | Viðskiptaskuldir | 9720 |  |
|  |  | 9721 | Skuldir við A-hluta fyrirtæki | 9721 |  |
|  |  | 9722 | Skuldir við B-hluta fyrirtæki | 9722 |  |
|  |  | 9730 | Aðrar skammtímaskuldir | 9730 |  |
|  |  | 9731 | Aðrar skammtímaskuldir (erlendar) | 9731 |  |
|  |  | 9760 | Fyrirframinnborganir | 9760 |  |